Answering Islam - Language Section: Jacaylka Ilaah ee Ku Sugan Kitaabka Quduuska ah iyo Qur'aanka\nJacaylka Ilaah ee Ku Sugan Kitaabka Quduuska ah iyo Qur'aanka\nJACAYLKA ILAAH EE KU SUGAN KITAABKA QUDUUSKA AH IYO QUR’AANKA\n1. Qaynuunka ugu Horreeya uuguna Weyn\n2. Jacaylka Ilaah ee ku Sugan Qur’aanka\n3. Aabbonimada Ilaah ee Ku Sugan Kitaabka Quduuska ah\n4. Jacaylka Ilaah ee Lagu Muujiyay Ciise Masiix\n5. Jacaylka Ilaah oo Lagu Ogaado Ruuxa Quduuska ah\n" On waa inaad xajisaan amarrada Rabbiga Ilaahiinna ah inaad jidadkiisa ku socotaan oo aad isaga ka cabsataan"(Sharciga Kunoqoshadiisa 8:6).\nMuuse ayaa ereyadan kula reer bini Israa’iil ka hor intii aanu dhimannin. Uma baahnin in aan iyaga la yaabno maxaa yeelay Ilaaha Khaaliqa ahi wuxuu xaq u leeyahay inuu makhluuqaadkiisa ka dalbado inay addeecaan sharcigiisa iyo amarradiisa. Waxay haddaba masuuliyad weyni innaga saarantahay inaan dhowrno qaynuunnada Ilaah haddii aynu sidaas yeeli weynana waxaynu nahay kuwo galabsanaya cadhadiisa. Sida addoonka looga rabo inuu sayidkiisa u addeeco oo kale, waxa dadka oo dhan waajib ku ah inay Ilaah ka cabsadaan oo dhowraan amarradiisa (Sharciga Kunoqoshadiisa 12:13). Haddaynu haddaba is weydiin lahayn, waa kee kan uugu weyn amarrada Eebbe, maxay jawaabtu noqon doontaa? Ma waxay si fudud u tahay inaan Ilaah midnimadiisa rumaysanno oo sidoo kalena aan qabanno waajibaadka uu ina faray? Mise waxa la inaga rabaa waajib intaas ka sarreeya? Si aan u aragno haddii uu jiro waajib intaas ka weyn oo Ilaah innaga rabo isla markaasna aan ahayn oo keliya inaan dhowrno sharciyada, aynu markale maqalno Muuse.\n" Bal maxaa Rabbiga Ilaahiinna ahu idinka doonayaa, inaad Rabbiga Ilaahiinna ah ka cabsataan, oo aad jidadkiisa oo dhan ku socotaan, oo aad isaga jeclaataan, oo aad Rabbiga Ilaahiinna ah ugu adeegtaan qalbigiinna oo dhan iyo naftiinna oo dhan". Sharciga Kunoqoshadiisa10:12\nMarkale waxa la inagu amray inaan Ilaah u adeegno laakiinse amarka imika waxa ku darsamay wax kale oo cusub. Waxa laga dhex helayaa saddexdan erey: “aad isaga jeclaataan”. Farqiga waxa haddaba sameeyay saddexdan erey waxaana weeyi iyadoon Ilaah loogu adeegin in la qabto waxyaalaha uu inagu faral yeelay, laakiinse waxa muuqata iyadoo ay tahay sida ay qalbiyadeennu isaga uuga hadlaan. Muuse wuxuu dadkiisa si cad uugu tilmaamay in kaasu yahay adeegitaanka Ilaah dadka uu ka rabo. Waxa uu rabaa ugu horraynta haddaba maaha waajibaadkan. Adeegga keliya ee uu dadka ka aqbalayaana waxa weeyi kan ka imanaya jacaylka kasoo unkamaya xagga qalbiga. Muuse ereyadiisii ugu danbeeyay ee uu reer bini-Israa’iil kula hadlayna wuxuu in badan ku celcelinayaa xaqiiqadan iyada ah:\n" Haddaba sidaas daraaddeed waa inaad jeclaataan Rabbiga Ilaahiinna ah ". Sharciga Kunoqoshadiisa11:1\n" Oo haddaad aad u dhegaysataan amarrada aan maanta idinku amrayo oo ah inaad Rabbiga Ilaahiinna ah jeclaataan ". Sharciga Kunoqoshadiisa 11:13\nHaddaba, waxa indhihiisa aad muhiim uugu hor ah in aan Ilaah uugu adeegno jacayl iyo in waxkasta oo la inaga rabo inaan samayno uu ahaado mid lagu saleeyo jacayl isaga loo qabo.\nQarniyo dabadood waxa Ciise Masiix u yimid mid ka mida culumada Yuhuudda isagoo markaas weydiinaya su’aal uu ku jarribayo siduu u fasirayo sharciga haddii ay tahay mid waafaqsan fikirrada ay haystaan culimada Yuhuuddu:\n" Macallimow. qaynuunkee baa sharciga uga weyn?" Matayos 22:36\nYuhuuddu waxay si aada u barteen sharciyada Ilaah oo ninkani wuxuu damcay inuu Ciise tijaabiyo isagoo rabo inuu eego sida uu su’aashan uuga jawaabo. Marqudha ayaa Ciise wuxuu yidhi:\n" Waa inaad Rabbiga Ilaahaaga ah ka jeclaataa qalbigaaga oo dhan iyo naftaada oo dhan iyo caqligaaga oo dhan. Kanu waa qaynuunka ugu weyn oo ugu horreeya." Matayos 22:37-38\nQaynuunka ah in Ilaah la jeclaado ayaa haddaba ah ka uugu weyn ee ugu sarreeya qaynuunnadiisa oo dhan. Dhammaanba qaynuunnada kale iyo waxbarista nebiyadu waxay isugu wada imanayaan qaynuunkan ah inaan Ilaah qalbiyadeenna oo dhan ka jeclaanno. Ma jiro qaynuun kale oo si daacidnimo leh loo dhowri karo haddii aan lagu dhawrin jacayl.\nSi kastaba ha ahaatee, waa maxay jacayl? Ma waxaynu odhan karnaa dadaalkeenna aan ku addeecayno sharciyada Ilaah wuxuu innaga dhigayaa kuwo isaga jecel? Addeecitaankaas qaynuunnadiisa la addeecayaa waxa uu asal ahaanba yahay jacayl isaga loo qabo oo la iskuma khilaafi karo. Maxaa yeelay qof qaynuunnada Ilaah aan addeecin oo isaga jeceli ma jiro. Haddaba, waajibaadka diinta oo la fuliyaa maaha mid caddayn karaya jiritaanka jacayl. Dadka isku daya inay Ilaah u adeegaan waxa laga yaabaa inay sidaas ku sameeyaan cabsi, kibir ama abaalmarin la filayo. Haddaba, jacaylka ujeeddadiisu maaha adeegitaanka sidaas ah. Waxa weeyi inaan Ilaah u adeegno oo addeecno haddii aan isaga jecelnahay, laakiin adeegitaankani waa inuu ku yimaaddo jacayl oo jacaylku jiheeyo. Mid kamida xertii Ciise uugu dhowaa oo ahaa Rasuul Yooxanaa, wuxuu u dhigayaa sidan:\n" Tanu waa jacayl inaynu amarradiisa ku soconno. Amarkiina waa kan, waana sidaad tan iyo bilowgii u maqli jirteen inaad ku socotaan." 2 Yooxanaa 6\nWaxa jirta arran qoto dheer oo xooggan isla markaasna ku saabsan addeecitaanka kasoo unkamaya jacaylka. Marka aynu baarno waxyaabaha ugu muhiimsan ee jaccaylka, waxaynu helaynaa waxyaabo lagama maarmaan u ah oo looga baahanyahay jacaylka si uu u noqdo mid si dhaba loogu dhaqmo.\nUgu horrayn, jacaylku waa inuu ahaado run (Rooma 12:9). Waa inuu ahaado muujin si dabiici ahaana uuga imanaysa xagga qalbiga. Waa inay jirto xorriyad dhammaystirani sii jacaylkaas dhab ahaan loogu dhaqmo. Haddii ay qalbiga ku jirto wax cabsi ahi, jacaylka si furan loomasoo bandhigi karo. Cabsida laga qabo ciqaabku waxa ay qofka cabsida qaba ka reebaysaa inuu la yimaaddo jacayl dhab ah. Adeegga uu qofkaasi samaynayaana waxa uu noqonayaa uun mid ujeeddadiisa tahay in lagu yareeyo cadhada qofka loo adeegayo. Jacaylka sidaas ahi, haddaba, kama yimaaddo jacayl laakiin wuxuu ka imanayaa ujeeddo shakhsi ahaaneed. Qofka Ilaah uugu adeegaya isagoon Ilaah ka haysanin damaanad qaas cafis ah isagoo markaasna adeeggan ku raadinaya inuu ku helo cafis, waxa uu qalbigiisa ku haystaa waxa isaga u wanaagsan. Hubaashii kaasi maaha mid Ilaah si runa u jecel waayo jacaylku damac ma laha. Jacaylka ka imanaya qalbigu ma laha wax lammaaneeya. Qofka raba inuu si dhaba u muujiyo jacaylku maaha inuu jacaylkaas ku lammaaneeyo waxyaalo kale.\n"Jacaylku baqdin ma leh, laakiin jacaylka kaamilka ahi baqdinta dibadduu u saaraa, waayo, baqdintu ciqaab bay leedahay. Oo kii baqaana kaamil kuma noqdo jacaylka". 1 Yooxanaa 4:18\nHaddii qofku uu Ilaah u adeego isla markaasna uu qaynuunnadiisa ku dhowro jacayl dhab ah, qofkaas qalbigiisa kuma jirayso cabsi uu ka qabayo cadhada Ilaah. Sidan ayaa jacaylka ka dhigaysa mid muhiim ah, waayo qofka jacayl Ilaah ugu adeega wuxuu aqoon buuxda u yeelanaya cafiska. Denbi-dhaafkuna waa inuu ahaado mid imika la arko, balse maaha inuu ahaado mid ku xidhan wakhti iman doona oon la hubin.\nHaddii qofku aanu hubin inuu Ilaah si buuxda u dhaafay denbiyadisa, iyo haddii aanu ku raaxaysanin xaalad ah cafis ma guuraana, Ilaah si dhaba oo jacayl ku jiro uuguma adeegi karo. Inkastoo qofkaasi uu qirto inuu Ilaah jecelyahay, haddana waxa run isagoo adeegitaankiisa ujeeddadiisu tahay inuu ku helo cafis isla markaasna uu ka baxsado cadhada Ilaah. Jacaylka sidaas ahi, sida aan soo aragnay, muhiimaddiisu waxa weeyi damaacinimo waayo waxa ammaanta Ilaah ka door bidayaa naftiisa. Haddaba, haddii ay tahay inaan Ilaah si runa u jeclaanno, waa inaan ugu horreyn qalbiyadeenna ka aqoonsanno cafiskiisa dhammayska tiran. Waayo si jacaylkeennu dhab u noqdo, waxa shuruud u ah iyadoo nabad dhammaystirani ay inala jirto.\nMarka labaad, jacaylku waa inuu dareen lahaado. Haddii camallada jacaylku aanay ka ahaanin qalbiga, qofka wax caabudaya qalbigiisa jacayl kuma jiro. Jacaylku waa meel madhan haddii aanu sida laga rabo isu muujinaynin.\n"Carruurtaydiiyey, yaynaan ku jeclaanin hadalka iyo afka toona, laakiin camalka iyo runta aan ku jeclaanno". 1 Yooxanaa 3:18\nXagga dadka marka laga eego qaabka muuqda ee dareenkani waxa weeyi mid ku imanaya in qaynuunnada Ilaah qalbiga laga addeeco. Tani waa sidii Ciise xertiisa uugu dhigay habeenkii ugu danbaysay ee uu xertiisa la joogay:\n" Kii qaynuunnadayda haysta oo xajiya, waa kaas kan i jecel". Yooxanaa 14:21\nIlaah wax jacayl ah inagama helaayo haddii aynaan dhawrin qaynuunnadiisa. Siday doontaba ha ahaatee, haddii ay doonista Ilaah tahay inaynaan addeecin oo keliya qaynuunnadiisa balse laga rabo inuu jacayl la socdo, waxa markaas asaasi ah in dabeecadda Ilaah uu ku dheehanyahay jacaylkani. Jacaylka aadanuhu Ilaah u muujinayaana waa inuu ahaado mid tan ka jawaab celinaya, waana inay taasi ahaato mid lagu qadarinayo jacaylka Ilaah ee loo muujiyay aadanaha. Haddii dadku ay aqoon u leeyihiin sida iyaga Ilaah taariikhda isugu muujiyay, markaas suurto gal oo keliya maaha laakiinse waxa lagama maarmaan ah in dadku xaqiiqada ay ku qadariyaan jacayl ay u qabaan Ilaah.\nMid ka mida kitaabada ugu wanaagsan Kitaabka Quduuska ah, Gabaygii Sulaymaan, ayaa waxa aynu ka helaynaa tusaalaha fikirkan isaga ah. Kitaabku wuxuu tusinayaa jacaylka ugu qotada dheer ee ay isu qabaan nin iyo aroosaddiisu. Mar uu iyada ka fogaa, waa ay raasiday isaga iyadoo aad uugu baahan, waxaanay saaxiibadeheed ku tidhi:\n" Gabdhaha reer Yeruusaalemow, Waxaan idinku dhaarinayaa, haddaad gacaliyahaygii aragtaan, U sheega inaan caashaq la buko.". Gabaytii Sulaymaan 5:8\nIyagoo ka yaabban hawshan loo faray ninka ay jeceshahay, saaxiibbadeed waxa ay iyada uugu jawaabeen:\n"Gacaliyahaagu muxuu gacaliye kale dheer yahay?" Gabaygii Sulaymaan 5:9\nJawaab dheer oo ay siisay iyaga waxay ku faahfaahisay kan ay jeceshahay wanaaggiisa waxaanay muujisay inay isaga tixgelin tin iyo cidhib uuga hayso. Sida ay iyadu u aragto wuxuu isagu uuga soocanyahay toban kun. Wax xoogaa lala yaabo waxa ahaa iyadoo jacaylka qotada dheer ee ay qabtaayi uu noqday mid kasoo dhex baxay saaxiibadeheeda kale jacaylka ay u qabaan lammaanayaashooda. Wanaaggiisa waxa ay kusoo koobtay ereyadan:\n"Afkiisu aad iyo aad buu u macaan yahay, oo isaga dhammaantiis waa mid aad loo jecel yahay. Gabdhaha reer Yeruusaalemow, Kaasu waa gacaliyahayga, waana saaxiibkayga". Gabaygii Sulaymaan 5:16\nMaadaama oo uu sharaf ka mudanyahay raga kale ee dadkeeda waxa ay dabiici ahaan isaga uugu qaadday jacayl ka badan midkan aay saaxiibadeheed u qabaan nimankooda. Iyadoo haddaba middan maanka lagu hayo, waa inay dhab noqoto in kuwa arka jacaylka Ilaah u qabo dadku ay iyaguna kaga jawaab celiyaan jacayl ay isaga u qabaan. Kuwa jacaylka Ilaah ka dhex arka shuqullada dabiicada iyo waxyaalaha badan ee uu inoogu nimceeyay, waxa u suurto geli doonta inay isaga arrintaas jacayl uugaga jawaab celiyaan. Laakiin haddii Ilaah doorto inuu jacaylkiisa dadka uugu muujiyo isagoo naftiisa siiyay inuu iyaga denbiga ka badbaadiyo, ma jiro qof dunida korkeeda jooga oo garan kara baaxadda uu leegyahay jacaylka ay Ilaah u muujinayaan kuwa ka qayb qaata badbaadadani. Markasta oo uu qoto-dheeryahay jacaylka Ilaah u muujiyo dadka, waxa sii qoto dheeraanaya jacaylka ay isaga uugu jawaab celinayaan kuwa isaga rumaysan ee qiimeeya saamaynta jacaylkan.\nMarka saddexaad, jacaylku waa inuu ahaado wadaag ama wax is-dhaafsi. Ma jirayo nin qalbigiisa jacayl uugu sii haynaya gabadh aan tixgelinaynin jacaylkaas, guurka dhexdiisana jacaylku waxa uu horumar samayn karaa marka ninka iyo naagtuba ay qadariyaan jacaylkooda. Haddii markaas ay tahay inaan jacayl ku xididaysano jacayl aan isu qabno, waxa lagama maarmaan ah in jacaylkaas sida uugu wanaagsan loo wadaago si uu saamayn u yeesho. Jacaylkan wadaagga ahi wuxuu guusha helayaa oo natiijo ku dhalayaa marka jacayl ka yimaaddo dhinaca kale ee jacaylka lala wadaagayo:\n"Anigu waxaan ahay tii gacaliyahayga, oo gacaliyahayguna waa kaygii". Gabaygii Sulaymaan 6:3\nJacaylku waa waxyaalaha waara kan uugu weyn (1 Korintos 13:13). Marka Ilaah dadka ku amray inay isaga ka jeclaadaan qalbiyadooda oo dhan, waxa uu tusinayaa waxyaalaha ugu weyn ee amarradiisa lagu addeeci karo. Waxa uu raadinayaa qaabka cibaado ee ugu wanaagsan ee uu iyaga ka rabo. Laakiin si caabudaaddaasi heerkeeda ugu sarreeya u gaadho, sida loo muujinayo jacaylka u dhexeeya aadanaha iyo Ilaah waa inuu ahaado mid ku salaysan wadaagitaan. Ilaah uma baahna oo keliya inuu muujiyo jacayl u muujiyo dadka, laakiin sidoo kale wuxuu dadka u oggolaadaa inay jacaylkaas si buuxda uuga arkaan qalbiyadooda si jacaylkaas wadaagga ah dhab ahaan loogu muujiyo.\nHaddaba, aynu haatan gunaanadkeenna ku saabsan “qaynuunka ugu weyn” ka dhigno iyadoo ay tahay in midkastoo innaga mid ahi Ilaah ka jeclaado qalbigiisa iyo maankiisa oo dhan. Qaynuunkani wuxuu tusinayaa doonista Ilaah oo ah in aadanuhu ay Ilaah siiyaan waxa uugu wanaagsan. Ma jiro wax ka yar jacayl dhab ah oon si saxa loo soo bandhigin oo Ilaah aqbalayo. Laakiin si tani dhinaca aadanaha suurtogal uuga noqoto, saddex waxyaalood ayaa dhinaca Ilaah looga baahanyahay. Waxayna yihiin sidan:\n1. Kuwa uu jacaylka ka filayo waa inuu ka cafiyo denbiyadooda oo dhan si markaas jacaylku u noqdo mid runa oo aanay soo dhexgalin cabsiyi.\n2. Waa inuu jacaylkiisa u muujiyo dadka si ay u awoodaan inay jacaylkaas ka jawaab celiyaan.\n3. Waa inuu dadka u oggolaado inay shakhsi ahaan u gartaan jacaylkiisa iyo inay qalbiyadooda kala noolaadaan jacaylkaas, waana wadaagitaan ku salaysan jacayl oo dhexmaraya isaga iyo iyaga.\nDadka qaar marka la eego waxa ay la yaabi karaan ama jaahilnimo lagu tilmaami karaa in la yidhaahdo, Ilaah waxa ku waajiba inuu waxyaalahan sameeyo, laakiin marka waxyaalahan waxa ka iman kara loo fiirsado waxa hubaala in aadanuhu si ay u addeecaan amarka ah Ilaah oo ay jeclaadaan, waxa waajib ah in waxyaalahan la helo. Haddii kale dadku lama imanayaan jacayl dhaba oo ah sidaa Ilaah iyaga ka rabo.\nMasiixiyadda iyo Islaamku waxa ay aragtiyo kala duwan ka haystaan Ilaah. Kitaabka Quduuska ah iyo Qur’aankuba waxa ay sheegtaan in ay yihiin ereyga Ilaah, laakiinse waxyaalaha Ilaah ku saabsan ee labadan kitaab ku sugani aad ayay u kala duwanyihiin. Haddaba, gaar ahaan waxa aan halkan ku rabnaa, in aan ku ogaanno labada kitaab mikoodee sida uugu wanaagsan aynu uuga heli karnaa muujinta ku saabsan jacaylka Ilaah u muujiyay aadanaha. Aynu haddaba innagoo soo koobayna ku bilowna waxbarista Qur’aanka ee ku saabsan jacaylka Ilaah.\nUgu horrayn, Qur’aanka waxa ku sugan iyadoo dadka lagu boorrinayo inay Ilaah jeclaadaan. Laga yaabaa haddaba aayadda uugu wanaagsan ee arrintan ka hadlaysaa inay tahay:\n"Waxaad dhahdaa haddaad tihiin kuwo jecel Eebbe I raaca haydin jeclaado Eebbee hana idiin dhaafo denbigiinnee, Eebbena waa denbi dhaafe naxariista". Suuradda 3:31\nHaddaba, waxa muhiim ah, in qofna aanu aayaddan ka helaynin (amaba Qur’aanka kale) qaynuunka ah in Ilaah laga jeclaado “qalbigaaga, naftaada iyo maankaaga”. Sababtu waxa ay ku caddahay isla aayadda lafteeda. Waxa qofka maqlaya loo sheegay inuu Ilaah jeclaado si markaas Ilaah isaga u jeclaado uuguna denbi dhaafo. Haddaba, waxa asaasiga u ah jacaylkani waa iyadoo Ilaah uu ansixiyo ama oggolaado rumaystaha. Marka la eego jacaylka sidaas ahi waa mid wanaag iyo raaxo ujeeddadiisu tahay. Qur’aanka dhexdiisa laguma sheegin in jacaylka noocaas ahi uu noqdo mid ka madhan damaacinimo iyo danaysinimo hoggaamisa maanka rumaystaha oo lagu ladho ammaanta Ilaah. Waxa taas kasoo horjeedda iyadoo mafcuulka jacaylka noocaas ahi uu yahay isla rumaystaha. Waxa uu rumaystuhu jacaylkiisa ku raadinayaa inuu iskaga fogeeyo cadhada Ilaah iyo inuu ku helo raalli ahaanshihiisa. Tani haddaba maaha midhaha jacaylka dhabta ah. Jacaylka sidaas ahi, sidaan soo aragnay, wuxuu ku koobanyahay doonista qalbiga- jacaylka sidan oo kale ah ee ujeeddada leh sidan kan ujeeddadiisu tahay in lagu helo denbi dhaafka Ilaah, laguma tilmaami karo jacayl run ah.\nSababtan aawadeed, muhiimadda halkan ku jirta ayaa ah iyadoo Qur’aanku aanu rumaystaha ku boorrinin inuu Ilaah ka jeclaado qalbigiisa oo dhan. Dabiici ahaan jacaylka ka imanaya qalbigu waxa weeyi mid ka fog damac. Jacaylka raadinaya siduu ammaan ku heli lahaa maaha mid ka imanaya qalbiga. Mana aha muujinta jacaylka qotada dheer ee ka iman kara qalbiga aadanaha. Jacaylkan danbe een ka hadlaynaa wuxuu muhiimadda siinayaa ammaanta mafcuulkiisa – laakiin waxa u dadaalaya ansixita Ilaah ee ugu horreyntaba ka fikiraya denbidhaafkiisu waxa weeyi mid danaysinimo ku jirto. Laguma tilaami karo jacayl run ah, waxaana hubaala qofka Ilaah u jecel inuu helo denbidhaafkiisu inaanu oofinaynin qaynuunka ugu weyn – dabcan kaasina waa kan uu Ciise uugu yeedhay “qaynuunka ugu horreeya ee ugu weyn” oo ah inuu Ilaah ka jeclaado qalbigiisa, naftiisa iyo maankiisa oo dhan. Sidaan hore usoo aragnay, cadhada Ilaah oo laga cabsadaayi waxa ay meesha ka saaraysaa inuu jacayl run ahi yimaaddo qalbiga.\nQur’aanku rumaystaha muu siinin wax dammaanad qaada oo ah dhaafitaanka denbiyadiisa. Sida uu sheegayana waxa la yaab leh iyadoo denbi dhaafka la isku abaal marin doono aakhiro. Xitaa halkaas lafteeda ma jiro dammaanad qaad ah in rumaystaha gebi ahaanba la cafiyi doono, rumaystuhuna wuxuu ku dhiman karaa isagoo rajaynaya naxariista Ilaah (Suuradda 17:57). Haddaba, markale waxa laga walaacsanyahay in adeegga sidaas ah si wanaagsan oo jacayl ku dheehanyahay loo qabtay. Marka haddaba rumaystuhu uu si buuxda u ogaado denbidhaafka Ilaah, waxa uu Ilaah uugu adeegi karaa jacayl dhab ah. Hase ahaatee inta uu ka cabsanayo cadhada Ilaah uuma suurto galayso inuu si dhaba u jeclaado Ilaah isagoo ammaantiisa qalbigiisa kaga fikiraya.\nHaddaba sida Qur’aanka marka loo eego waxa uu barayaayi maaha mid oofin karta shuruudaha looga baahanyahay jacaylka dhabta ah. Xaqiiqada denbi dhaafka waxa uu Qur’aanku ku dhaafayaa iyadoon go’aan laga gaadhin, sidoo kalena jacaylka uu ku boorrinayo dadku waxa weeyi kuwo ay ku xidhantahay shuruud iyo aqbalitaan. Xaaladaha sidaas ahna dadku ma awoodi karayaan inay Ilaah ka jeclaadaan qalbigooda oo dhan. Ma muujin karayo jacaylkaas isagoon maankiisa ku haynin aqbalitaanka Ilaah oo ay ku hoggaaminayso naftiisa iyo maankiisu.\nMarka labaad, waxaynu arkaynaa in Qur’aanku uu wax aad u yar ka sheegayo sida Ilaah u jecelyahay dadka. Badanaa Qur’aanku waxa uu jacaylkan uuga hadlayaa isagoo ah aqbalitaanka loo muujin doono kuwa camal wanaagsan sameeya. Aayaddan soo socota ayaa xaqiiqadan iyada ah tusaale ahaan loogu soo qaadan karaa (kuwo kale oo sidan oo kale tilmaamayaana way jiraan):\n"Ku bixiya wax jidka Eebbe, hana ku tuurina gacmihiinna halaag (wax bixin la’aan) wanaagna fala”. Suuradda 2:195\nQur’aanka oo dhan waxa aan ka dhex heli karnaa in Ilaah uu jecelyahay kuwa camalka suubban sameeya oo sidoo kalena aanu jeclayn kuwa sharka fala. Tani waxa ay ka dhigantahay inuu Ilaah aqbalayo kuwa wanaagga fala oo sidoo kalena aanu oggolayn kuwa sharka fala. Meel kasta oo Qur’aanka dhexdiisa laga heli karo ka hadalka arrintan waxa si fudud loogu tarjumi karaa “aqbalaa” halkii laga odhan lahaa “jecelyahay” iyadoon wax beddelitaan ah lagu samaynin macnaha gebi ahaantiisba. Garashada aqbalitaankanina sidoo kale waxa uu yahay mid la ogaan doono Maalinta Aakhiro oo keliya. Qur’aanku waxa uu ka sheegayo jacaylka Ilaah u qabo aadanuhu sidan ayuu u badan yahay.\nSidaan u aragno tani maaha mid ku filan inay aadanaha ku sababto inuu jacayl laabta ka yimaadda Ilaah u qaado. Ma jiro muujinta jacayl xagga Ilaah ka yimid oo sababi kara inuu kiciyo qalbiga aadanaha oo ku sababo inay isaga jacayl u qaadaan. Waxa hubaala in Qur’aanku uu ku baaqayo iyada oo waxyaalaha dabiiciga ah ee la arki karaa ay yihiin kuwo cadayn u ah jiritaanka Ilaah. Laakiin sida ay dabeecaddu u shaqayso laf ahaanteeda ayaa waxa ay tahay midda muujin karta jiritaanka Ilaah awoodda badani inuu yahay Ilaaha keliya ee runta ah (Rooma 1:20). Qur’aanku xaqiiqadan iyada ah muu muujinin, ugu horrayntana wuxuu ku andacoonayaa muujinta dabiicadda ku sugan. Waxa tan dheer iyadoo Qur’aanku aanu waxba inooga sheegaynin jacaylka Ilaah u qabo dadka oo ah mid ka baxsan waxa lagu garan karo dabiicadda. Ma soo bandhigayo ficil weyn oo taariikhda ku sugan isla markaasna muujinaya jacaylka Ilaah ee ku waajahan dadka kaasoo ah mid sababi kara in lala yimaaddo jacayl ka yimaadda qalbiga oo ay aadanuhu uugu jawaab celiyaan Ilaah. Si kale markaan u nidhaahno, Qur’aanku ma sheegayo jacayl ka yimaadda xagga Ilaah oo uu isugu muujinao dadka. Maxabbo qoto dheer oo aadanaha loo qabo marnaba laguma sheegin Qur’aanka.\nQur’aanka dhexdiisa lagama helayo jacayl la mida kan aabbuhu u qabo carruurtiisa iyo muujinta jacaylkaas ku salaysan xidhiidhka u dhexeeya aadanaha iyo Ilaah. Fikirka ah aabbonimada Ilaah sida Kitaabka Quduuska ah dhexdiisa Ilaah loogu tilmaamay “Aabbaha” magaca sidaasoo kale loo sarreysiiyay lagama dhex helayo Qur’aanka. Waxa intaas dheer iyadoon muujinta jacaylka Ilaah u qabo aadanaha oon la tilmaamin iyadoo kaasina yahay jacaylka qaabkiisa uugu weyn- waana jacayl ku salaysan is-hoosaysiin iyo naf-huritaan. Qur’aanka dhexdiis lagumasoo bandhigin jacayl ka yimaadda xagga Ilaah oo aadanaha isugu muujinaya iyadoo Ilaah doonistiisu tahay inuu naftiisa bixiyo si uu jacaylkaas u muujiyo. Xitaa inagoo qadarinayna waxbarista ah inuu jecelyahay kuwa camalka wanaagsan suubiya, ma arkayno in jacaylkaasi uu yahay dareen kasoo baxaya qalbiga Ilaah iyo jacaylkuu u qabo rumaystayaasha. Macnaha xadiiskan oo aad uuga dhabsheegaya waxbarista Qur’aanka ee ku saabsan fikirka Ilaah aadanaha ka haysto (Suuradda 5:18), waxaynu si cad uuga dhex arki karnaa jacaylkan dareenka aan lahayn:\n"Ilaah markuu abuuray Aadan dhabarkiisa ayuu gacanta geliyay oo wuxuu kasoo saaray farcankii ku jiray waxaanu yidhi: kuwan waxaan u abuuray jannada waxaanay qaban doonaan camalka ahlu Jannaha. Haddana dhabarka Aadan ayuu markale gacanta geliyay waxaanu kasoo saaray kuwo kale oo yidhi: kuwan waxaan u abuuray Naarta waxaanay fali doonaan camalka ahulu naarka." (Mishkaat Al-Masaabiix, Vol.3, p. 107)\nWaxa aan ku qasbanahay inaan nidhaahno in Qur’aanka dhexdiisa aan laga helaynin jacayl ka imanaya qalbiga Ilaah oo aadanaha u suurto gelin kara inay addeecaan waxa uu ku amray ee ah inay isaga ka jeclaadaan qalbigooda, naftooda iyo maankooda oo dhan. Haddii Ilaah laftiisu aanu laabta jacayl uuga muujinin dadka, waxa aan suurto gal ahayn in dadka laga filo jacayl kal iyo laaba oo ay isaga uugu jawaab celinayaan.\nUgu danbayn waxaan arkaynaa, in Qur’aanka ay ku sugantahay iyadoo aanu jirin jacayl wadaagitaan ah oo u dhexeeya Ilaah iyo aadanaha oo la mida sida jacaylka u dhexeeya ninka iyo naagta is qaba sida aynu ka helayno Gabaygii Sulaymaan. Qur’aanku sida uu leeyahay, suurto gal maaha in aadanuhu ay jacaylka Ilaah ka dareemaan qalbiyadooda sida carruurtu u dareemaan jacaylka aabbohood oo kale ama naagta iyo ninka is qabaa jacayl u dareemaan oo kale. Dabcan Qur’aanka dhexdiisa Ilaah waxa lagu magacaabay “Ilaah Jacayl ah” (al-Waduud) iyadoo labo meelood oo keliya lagu dhex tilmaamay (Suuradaha 11.90, 85.14). Haddaba, tani uuma tusinayo xeeldheerida jacaylka Ilaah ee dabiicaddiisa ku sugan sida ku sugan Kitaabka Quduuska ah oo kale “Ilaah waa jacayl” (1 Yooxanaa 4:8). Taas beddelkeeda, mid kamida culimada uugu waaweyn ee Islaamka, al- Qazaalli, wuxuu fasiraad ka bixinayaa marka la leeyahay “Ilaah waa jacayl” in ay aad uuga yartahay sida loo arki karo. Kitaabkiisa ku saabsan magacyada Eebbe ee la yidhaahdo Al-Maqsad Al-Asna, wuxuu ku sheegayaa in magacani uu Qur’aanka dhexdiisa ku yahay mid yar, tusaale ahaan, wuxuu ka yaryahay magaca ah “Kan naxariista” (ar-Raxiim)-tanina waa mid aan ku qasbanay inaan waafaqno, maxaa yeelay waxa Qur’aanka dhexdiisa Ilaah lagu tilmaamay “Kan naxariista ” in ka badan labo boqol oo jeer, laakiin “Ilaah waa jacayl” waxa lagu dhex sheegay labo jeer oo keliya. Al-Qazaalli wuxuu jacaylkan ku fasirayaa mid ku kooban ficillo naxariis ah iyo muujinta aqbalitaan. Wuxuu diidayaa in jacaylka Ilaah lagu tilmaami karo mid ficil ahaan kusoo fuli kara oo ah in Ilaah lagu tilmaamo inuu aadanaha laabta ka jecelyahay.\n"Isagu wuxuu ka korreeya dareemitaanka jacaylka". (Al-Maqsad Al-Asna, p.91).\nSida cidi uuga sarrayn karto dareenka jacaylku maaha mid la garan karo. Jacayku waxyaalaha waaraya waa kan uugu weyn ku kasta oon jacayl dareeminina wuxuu hubaashii ka hooseeyaa nimcadan aadka u wanaagsan. Laakiin haddii ay run tahay iyadoo Ilaah aanu jacaylkaas u qabin aadanaha, markaas aadanuhu laabtooda Ilaah uuguma qaban karaan jacayl gaar ahaan marka la leeyahay waa inay isag ka jeclaadaan qalbiyadooda, naftooda iyo maankooda oo dhan. Al-Qazaalli wuxuu ansixinayaa xaqiiqadan nasiib darrada ah isagoo jacaylka Ilaah ka odhanaya:\n" Jacaylka iyo naxariista waxa u baahan cidda loo muujiyo oo keliya sababtuna waa iyagoo faa’iido ku helaya balse maaha dareen aawadiis ". (Al-Maqsad Al-Asna, p.91).\nSida aynu arkayno, dadku haddaba ma heli karaan faa’idada ah inay ogaadaan jacaylka Ilaah. Dadku Ilaah waxa ay ka heli karaan oo qudha naxariis iyo aqbalitaan xaggiisa ka yimaadda laakiin Ilaah lama ogaan karo. Ma jirto suurto galnimada jacayl ay wadaagaan Ilaah iyo dadku oo kobci kara isla markaasna noqon kara is-weheshi u dhexeeya Ilaah iyo rumaystaha.\nXaaladda sidan ah waxa aan haddaba ku fahmi karnaa sababta Qur’aanku uuga tegayo qaynuunka Kitaabiga ah ee ah in Ilaah laga jeclaado qalbiga, nafta iyo maanka oo dhan. Haddii dadku aanay heli karin dammaanad qaadka cafiska denbiyadooda, iyaga jacayl dhab ahi uuma suurto galayo. Haddii jacaylku aanu ka mid ahayn jiritaanka Ilaah oo lagu garan karo oo qudha waxa uu dadka u fidiyo; haddaanu sinnaba u muujinnin jacayl qoto dheeroo uu dadka u hayo; iyo hadduu dadka ka ilaalinayo inay shakhsi ahaan jacaylkiisa u dareemaan, markaas ma jirayso cid isaga uugu jawaabaysa jacayl ka yimaadda qalbiga. Mana jiro wax isaga ka yimaadda oo qalbiga aadanaha ku kallifaya inuu arrintaas jacayl kaga jawaabo.\nHaddaba, Muuse iyo Ciise, labaduba waxay sheegeen in waxa ugu muhiimsan ee Ilaah dadka uu ka rabaayi ay tahay jacaylkaas laabta ka imanaya. Iyagu haddaba dadka ma waxay ku boorrinayeen qaynuun aan suurto gal ahayn – mise waxa ay aqoon qotodheer oo ka weyn midda aan ka helayno Qur’aanka u lahaayeen dabeecadda Ilaah ee runta ah? Aragtidiisa kooban ee ku saabsan jacaylka Ilaah awgiis, Qur’aanku wuxuu si xikmadaysan dadka uuga reebayaa cibaadada uugu weyn uguna macquulsan ee Ilaah loo fidin karo- kaasina waa jacayl aan laga daalaynin oo ka imanaya qalbiga. Hadduu Ilaah yahay mid ka weyn sida uu Qur’aanku ku tilmaamayo, jacaylka sidaas oo kale ah ayaa aadanaha laga filan karaa. Ilaah waa korreeye daa’im ah, jacaylkiisuna waa mid aad u badan hadday aadanuhu ku guulaystaan inay isaga qalbigooda oo dhan ka jeclaadaan.\nIlaah wuxuu sheegashadaas sarreysa si caddaalada uugu samayn karaa hadduu imika diyaar u yahay inuu dadka ka cafiyo denbiyadooda, muujiyo ficil jacayl ku dheehanyahay oo jacaylkaas u qalma, iyo inuu si naxariisi ku jirto dadka uugu fidiyo aqoonsiga shakhsi ahaaneed ee jacaylkaas. Hadduu dadka ka filayo cibaadada ugu sarreysa ee ugu macquulsan oo ah jacayl ka yimaadda laabta, waa inuu ahaado Ilaah u qalma jacaylkaas. Aynu haddaba u nimaadno Kitaabka Quduuska ah si aan u aragno haddii Ilaaha Muuse iyo Ciise uu yahay Ilaaha sidaas ah.\nWaxyaabaha gaarka u ah Kitaabka Quduuska ah ee Masiixiyiintu waa iyadoo Ilaah lagu magacaabo “Aabbe”. Qorniinka Masiixiyiinta Ilaah laguma tilmaamin magac kale (diimaha kale oo dhammi sida ku sugan kitaabadooda Ilaah magac ayay u bixiyaan) laakiin hadiyo goor isaga waxa loogu yeedhaa magacan – isagoo ah mid ahaan “Aabbaha” ama “Aabbahayaga” ama “Ilaaha Aabbaha ah”. Marka qof u fiirsado xidhiidhka dhow ee u dhexeeya aabbaha iyo carruurtiisa, waxa fudud fahanka sababta aynaan magac uugu haynin Ilaah. Ninka waxa magaciisa loogu yeedhaa marka ay dadka kale la hadlayaan laakiin ilmihiisu hadiyo goor wuxuu isaga uugu yeedhaa “aabbe”. Uuguma yeedho kunyadiisa waayo isaga laftiisa ayaa xanbaarsan magaca aabbihiis. Qofka waxa magaca loogu bixiyaa si looga sooco dadka kale, ilmuhuna wuxuu qaataa magaca aabbihiis sababtuna waa xidhiidhka dhowaanshaha ah ee u dhexeeya iyaga. Laakiin, xidhiidhkaas dhow awgiis, maaha muhiim in aabbaha iyo wiilku ay isugu yeedhaan magacaas guud ahaaneed.\nHaddaba, hadduu Ilaah raalli ka yahay inuu dadkiisa aabbe u ahaado, tan ujeeddadeedu waa isagoo raba inuu xidhiidh shakhsi ahaaneed la yeesho iyaga iyadoon markaas sinnaba loogu baahnayn magac kala saara isaga iyo iyaga. Intaasoo keliya maaha, balse qaynuunka ah inaan isaga ka jeclaanno qalbiyadayada, naftayada, iyo maankayagu sidan ayuu ku dhammaystirmayaa, haddii Ilaah jacayl dhaba inoo hayana, waxa doonistiisu ay tahay inuu Aabbeheen noqdo. Waa kee ilmaha aanu aabbihiis jeclayni? Sida Yooxanaa u dhigay:\n" Bal ogaada siduu yahay jacaylka Aabbuhu ina siiyey, taasoo ah in laynoogu yeedho carruurta Ilaah, oo saasaynu nahay ". 1 Yooxanaa 3:1\nTani loogalama jeedo inuu Ilaah carruur xagga jidhka ah yeeshay laakiin taas beddelkeeda wuxuu diyaar u yahay inuu inala yeesho xidhiidh dhowaanshiiyo ah oo ka imanaya jacaylkan u dhexeeya isaga iyo rumaystayaasha dhabta ah, jacaylkaasna waxa la barbar dhigi karaa oo qudha midka u dhexeeya aabbaha iyo carruurtiisa.\nWaxaynu ogsoonahay in Ilaah xukumi doono dunida iyo inuu la tacaali doono denbiyada dadka marka ay timaaddo Maalinta Cadhadu ee xukunkiisa xaqa ah la muujin doono. Haddaynu ognahay oo qudha in Ilaah uu waxkasta xukumi doono marka ay timaaddo maalinta xukunku iyadoo qof walba camalladiisii xumaa lagu xukumi doono ma filan karno wax naxariis ah. Laakiin aabbaha xukunkiisu sidaas wuu ka duwanyahay. Isagoo jecel, waxa uu rabaa inuu carruurtiisa saxo oo wuu edbiyaa, taasina waxa weeyi cafis ka tarjumaya xidhiidhka u dhexeeya isaga iyo iyaga. Waxa ay iyagu weligoodba ahaan doonaan carruurtiisa, oo halka adeegaha ay shaqadiisu ka tahay inuu u shaqeeyo si uu booskiisa guriga uuga dhex helo iyadoo markastana isaga la eryi karo, inanku ama wiilku guriga aabbihiis wuxuu ku dhex haystaa xorriyad buuxda. Isagu uuma baahan inuu u shaqaysto si uu guriga u joogo, sidoo kalena ma dego meel guriga dibaddiisa ah. Lama eryi karo isaga balse wuxuu noqonayaa kan dhaxlaya waxkastoo dhexyaalla guriga aabbihiis, taasina waa isagoo waxa aabbihiis leeyahay isna leh. Waxa aynu dhammaanteen naqaannaa murtida ah “wiilkaygiiyoow, maalin maalmaha ka mida waxanoo dhan adaa u hadhi doona”, iyadoo ka dhigan in wiilku uu dhaxli doono wixii aabbihiis intuu noolaa oo dhan soo dhisayay. Wada sheekaysigan kooban ee u dhexeeya Ciise iyo xerowgiisii Butros ayaa xaqiiqadan caddaynaysa:\n"Maxay kula tahay, Simoonow? Boqorrada dhulku yay ka qaadaan cashuurta iyo baadda? Wiilashooda ama shisheeyaha? Goortuu yidhi, Shisheeyaha, Ciise ayaa ku yidhi, Haddaba wiilashu waa ka reebban yihiin. ". Matayos 17:25-26.\nMacnaha halkan ku jira waa in waxbarista Kitaabka Quduuska ah kasoo qaadno iyadoo Ilaah uu yahay Aabbaha Masiixiga dhabta ah. Hadday sidaas tahay, waxa ay ka dhigantahay in boqortooyada jannadu ay tahay guriga uu xaqa u leeyahay rumayste waliba. Maadaama oo ka midyahay carruurta Ilaah, waa in isla hadda loo aqoonsado isagoo ah xubin sharciyaysan oo ka mida guriga Ilaah (Efesos 2:19). Maaha inuu u shaqaysto siduu ku heli lahaa meel, sidoo kalena weligiis lagama eryi doono boqortooyadan. Dabcan sidoo kalena weligiis kuma noolaan doono meel dibadda ka ah. Wuxuu xaq u leeyahay inuu meel ku yeeshu boqortooyada Ilaah sida wiilkuba meel uugu leeyahay guriga aabbihiis. Haddii markaas Ilaah doonayo inuu nimcada sidaas ah la wadaago carruurtiisa runta ah, markaas “jacayl sidee ah” ayuu innaga ina siiyay. Ciise haddaba wuxuu si cad u sheegay iyadoo Ilaah rabo inuu xidhiidhka dhow ee sidaas ah la yeesho rumaystaha dhabta ah.\n"Ha baqina, ido yahow yari, waayo, Aabbihiin waxaa ka farxiya inuu boqortooyada idin si iyo". Luukos 12:32\nBallanqaadkan qalbi-diiriska ahi wuxuu innagu hoggaaminayaa arrinta gaar ahaan khusaysa jacaylka dhabta ah ee laga rabo inay aadanuhu u hayaan Ilaah. Waxaan soo aragnay in cabsida laga qabo cadhada Ilaah iyo denbi dhaafkiisa aan la hubini ay yihiin kuwo baabi’iya tamarta jacaylka runta ah. Haddii markaas Ilaah diyaar imika u yahay inuu ahaado Aabbeheen, dhibaatadan isla hadda ayaa la xallinayaa. Waxa uu noqonayaa Aabbeheen oo carruurtiisana wuuu inaga dhigay, sidaas darteed wuxuu inaga xoreeyay cabsida aan ka qabno cadhada Ilaah maxaa yeelay imika waxaan hubnaa in jannadu ay tahay oo weligeedna ahaan doonto gurigeenna runta ah.\nHadiyo goor aabbuhu si gaara ayuu u jecelyahay ubadkiisa iyadoo sida uu doonaba ha uuga fogaadaanee, markastaba carruurtiisa wuu ka jecelyahay dadka kale. Sababtu waxa weeyi isagoo ubadkiisa iska ka dhex arkaya balse kuwa kale aan iska dhex arki karin. Inkastoo uu leeyahay wiilal badan oon aragoodu isu ekayn, haddana markastuu iyaga eegaba wuu iska dhex arkayaa, waxaanu awoodayaa inuu yidhaahdo, “kaasi waa aniga”. Sidaasoo kale, haddii Ilaah uu noqdo Aabbeheen, waxa aan garan karnaa inuu si qoto dheer inoo jecelyahay, taasina waa si gaara oo isagu uu inaga isaga keen dhex arki karo, sababtaas awgeedna isagu hubaashii weligeen inama inkiri doono.\nLayaab kuma jiro in Ciise yidhi “Ha baqina”. Ka cabsashada ciqaabka dhinac ayaa la iska dhigay. Hadda ka dib ma filayno xukun aynu kursiga ku hor istaagi doonno oo denbiyadeenna awgeen la inoogu halaagi doono. Waxa aan eegaynaa aabbe boqortooyadiisu ay gurigeenna tahay waxaynuna ku farxaynaa rajadeenna, inagoo ah carruurta Ilaah, in aan wadaagno oon dhaxalno ammaantiisa la muujin doono dhammaadka wakhtiga. Labo kun oo sanadood ka hor Ciise wuxuu xertiisa baray, iyagoo Ilaah baryaya, in ay isaga uugu yeedhaan “Aabbahayaga” (Matayos 6:9). Waxa ay tani tusinaysaa, maaha xaalad la sugayo wakhti kaloo iman doona, laakiinse waa mid hadda joogto oo uu ku raaxaysanayo mid kastoo xertiisa ka mid ahi. Sida ay u dhigeen labo ka mida xerta Ciise, dabcan waxay ahaayee labo ka mida rasuulladiisii ugu caansanaa:\n"Oo haddaynu carruur nahay, de haddaba waxaynu nahay kuwo wax dhaxla, kuwo Ilaah dhaxla oo Masiix wax la dhaxla". Rooma 8:17\n"Imminka waxaynu nahay carruurta Ilaah" . 1 Yooxanaa 3:2\nXaaladdan iyada ah Ilaah waxa hadda loogu yeedhi karaa Aabbe kii carruurta Ilaah ka mid ahina uuma baahna inuu ka cabsada wakhtiga iman doona. Xaakinnadu waxay cadhada ku fuliyaan kuwa khaladka sameeya waxaanay ka soocaan bulshada; sayiddadu waxay ciqaabaan oo eryaan addoommada aan addeecin amarkooda; laakiin aabbayaashu waxay jecelyihiin carruurtooda oo weligoodna way jeclaan doonaan. Haddaba Masiixiyiintu kama cabsanayaan cadhada Ilaah laakiin aqoonsashada jacaylkiisa oo qudha. Ciise wuxuu xertiisa ku yidhi:\n" Aabbaha qudhiisu wuu idin jecel yahay". Yooxanaa 16:27\nSida halkan ku xusan Masiixigu wuxuu si buuxda isugu hallayn karaya Ilaah isagoo markaasna ogsoon in xidhiidhkiisa uu Ilaah la wadaagaayi aanu weligiis jabi doonin. Maxaa yeelay waa Aabbihiis oo isna wuxuu ka midyahay carruurtiisa. Haddaba, Ilaaha Kitaabka Quduuska ahi wuxuu la kulmayaa waxa uugu horreeya ee laga rabo jacaylka dhabta ah ee ka imanaya qalbiga. Maadaama oo uu yahay aabbaha rumaystayaasha oo dhanna uuma baahna in isaga laga cabsado. Maalinta Qiyaamuhuna waxa ay Masiixiyiinta dhabta ah u noqon doontaa maalin farxadeed. Marka ay sidan tahayna, Ilaah wuxuu xaq u leeyahay inuu kuwa isaga rumaysta ka filo inay si dhaba isaga qalbiyadooda uuga jeclaadaan.\nWaxa jirta soo bandhigis aan toos ahayn oo ah jacaylka Ilaah marka Ilaah la inoogu tilmaamay Aabbe, sida aabbaha loogu garan karo carruurtiisa oo kale, waxa halkan ka muuqanaya jacaylka wadaagga ah. Aynu haddaba si dheeraada u aragno waxa Ilaah sameeyay inuu jacaylkiisa inoo soo bandhigo si aan markaas u garanno inuu yahay Aabbeheen iyo siduu u suurto geliyay inuu jacaylkaasi u ahaado mid ay is-weydaarsadaan isaga iyo carruurtiisu.\nWaxaan hore usoo aragnay iyadoo jacaylka looga baahanyahay in lasoo bandhigo, gaar ahaan, waa in Ilaah jacaylkiisa inoo muujiyo si aan innaguna isaga qalbigeenna oo dhan jacayl uugaga jawaab celino. Kitaabka Quduuska ah ee Masiixiyiintu haddaba wuxuu bixinayaa muujinta iyo soo bandhigista jacaylkaas Ilaah, hubaashiina waxa weeyi soo bandhigista ugu macquulsan ee aadunuhu weligiis isaga ka filaan tii uugu weynayd. Aayadahan soo socda ayaa si buuxda looga daalacan karaa jacaylka Ilaah ee la muujiyay:\n" Gacaliyayaalow, aynu isjeclaanno; waayo, Ilaah baa leh jacaylka; oo mid walba oo jecel, wuxuu ka dhashay Ilaah, Ilaah buuna yaqaan. Oo ka aan jeclaynina Ilaah ma yaqaan; waayo, Ilaah waa jacayl. Ilaah baa Wiilkiisa keliya oo dhashay dunida u soo diray si aynu ugu noolaanno isaga, oo taasaa jacaylka Ilaah laynoogu muujiyey. Oo taas jacayl baa ku jira, mana aha inaynu Ilaah jeclayn, laakiinse isagaa ina jeclaaday, oo wuxuu Wiilkiisa u soo diray si uu kafaarogudka dembiyadeenna u noqdo. Gacaliyayaalow, haddii Ilaah sidaa inoo jeclaaday, waa inaynu isjeclaanno". 1 Yooxanaa 4:7-11.\nMuuqaalka cajiibka leh ee ka muuqanaya aayadahan isla markaasna lagusoo celcelinayo waxa weeyi “Ilaah” iyo “jacayl”. Qoraagu wuxuu aad uugu qanacsanyahay isku xidhnaanshaha aan la kala sooci ee labada erey oo wadajirkoodu yahay: Ilaah waa jacayl (1 Yooxanaa 4:8). Tani waxa ay ka dhigantahay in Ilaah qalbigiisa uu si aada uuga jecelyahay dadka. Jacaylka Ilaah ee halkan ku suganina maaha mid Ilaah ka baxsan oo ku salaysan “faa’iido iyo midho” sida al-Qazaalli sheegayo. Taas kasoo horjeedkeeda waxa weeyi jacayl ku jira dabeecadda Ilaah waxaana weeyi jacaylka Ilaah uu dadka isugu muujiyay Injiilka dhexdiisa. Waxaana la odhan karaa in jacaylka Ilaah ee lagu dhex tilmaaamay aayadahan ka midka ah Kitaabka Quduuska ahi waxa ay ka badanyihiin jacaylka Ilaah ee lagu sheegay Qur’aanka oo dhan. Muxuu ahaa haddaba wixii Rasuul Yooxanaa ku qanciyay xoogganaanta jacaylka Ilaah u qabo aadanaha? Maxay tahay danta uu ka leeyahay inuu caddeeyo jacaylkan Ilaah u qabo dadka ee uu ka hadlayo? Muxuu Ilaah sameeyay inuu jacaylkiisa ku muujiyo ee kallifay inuu sidan oo dhan Yooxanaa uuga hadlo? Jawaabta oo fududi waxa weeyi sidan\n"Mana aha inaynu Ilaah jeclayn, laakiinse isagaa ina jeclaaday, oo wuxuu Wiilkiisa u soo diray si uu kafaarogudka dembiyadeenna u noqdo". 1 Yooxanaa 4:10\nHalkan ayaa waxa ka muuqanaya caddaynta jacaylka qotada dheer ee Ilaah innaga inoo qabo. Isagu wuxuu sameeyay waxa uugu weyn uuguna macquulsan ee uu ku muujin karo jacaylkuu innaga inoo qabo – wuxuu si doonisi ku jirto u bixiyay Wiilkiisa Ciise Masiix si uu kafaarogudka denbiyadeenna u noqdo. Ma jiro wax middan ka weyn oo inoo caddayn kara jacyalka Ilaah u qabo aadanaha. layaabna kuma jiro in Yooxanaa uu caddeeyo muhiimaddda ku jirta arrintan iyada ah. Waxa uu bixiyay caddaynta uugu macquulsan ee lagu tusin karayo jacaylka Ilaah u qabo aadanaha.\nSideen haddaba ku fahmi karnaa inta jacaylkani leegyahay? Aan dib uugu laabano taariikhda innagoo eegayna nebi Ibraahim oo Ilaah ku amray inuu qurbaan ahaan u bixiyo wiilkiisii kelida ahaa. Haddaynu is weydiinno sababta Ilaah isaga uuga dalbaday wiilkiisa oonu u weydiinin xoolihiisa, waxyaalaha wanaagsan ama dhulkiisa uu haysto, jawaabtu waxay noqonaysaa iyadoo ninka wiilkiisa uu dhalay uu ka qaalisanyahay waxa kale oo dhan maxaa yeelay waa dhiiggiisii iyo laxamkiisa. Qalbiga aabbihiis waxkasta isaga ayaa wiilku kaga qaalisan. Haddaba sida ugu wanaagsan ee Ilaah ku tijaabin karayay Ibraahim jacaylkuu isaga u qabo, waxay ahayd inuu isaga ku amro inuu Ilaah dartiis wiilkiisa u gawraco. Waxaana hubaala, haddii Ibraahim wiilkiisa dar Ilaah u bixiyo, sidoo kalena wuxuu awoodi doonaa inuu waxkasta oo kalena Ilaahay dartiis u bixiyo. Tani haddaba waa midda aadanuhu ku garan karaan jacaylka Ilaah u qabo aadanaha, maxaa yeelay wuxuu iyaga dartood u bixiyay Wiilkiisa Ciise Masiix si uu u noqdo kafaarogudka denbiyadeenna.\n"Kii aan xataa Wiilkiisa lexejeclaysan, laakiinse innaga dhammaanteen u bixiyey, sidee buusan wax walbana inoola siin doonin isaga?" Rooma 8:32\nWaxa intaas dheer oon is weydiin karnaa in Ilaah weligiis uu qof weydiisanayo inuu jacaylkiisa si weyn uugu muujiyo, iyadoo taasi ah mid ka weyn sida Ilaah jacaylkiisa uugu muujiyay aadanaha. Markuu Ilaah ka dalbaday Ibraahim inuu wiilkiisa isaga dartiis u bixiyo, miyaanay tani calaamad u ahayn jacaylka Ilaah oo iman doona isagoo hadiyad ahaan inoo siin doona Wiilkiisa? Haddaanay sidaas ahayn waxaynu odhan lahayn nin qudha ayaa muujiyay jacaylkuu u qabo Ilaah iyadoo Ilaahna taas beddelkeeda aanu waxba aadanaha u siinnin. Hase yeeshee tani waa mid aan lagu fikiri karin. Waayo Ilaah dadka kama dalbado wax ka weyn waxa uu isaga qudhiisu iyaga la rabo inuu siiyo. Haddaba muujinta layaabka leh ee Ilaah jacaylkiisa ku muujiyay waxa weeyi mid ka muuqanaysa dhimashada iyo sarakicista Ciise Masiix oo ah daliil ku filan inuu arrintan caddeeyo.\nDaliilka caddaynaya jacaylka Ilaah een u baahannay oo midkan ka wanaagsani muxuu yahay? Wuxuu innaga ina siiyay Wiilkiisa ka yimid xaggiisa, waxaana hubaala inuu waxa kaloo dhanna ina siin doono. Hadduu jacaylkiisa qotada dheer aawadiis inagu siiyay hadiyadda uugu qaalisan, waa inaan ogsoonaanno isagoo waxa kalee hooseeyana ina siin doona. Haddaba, waxaan arkaynaa iyadoo Ibraahim, oo ah makhluuq hoose, wuxuu diyaar u ahaa inuu wiilkiisa u bixiyo Ilaah weyn ee dunida abuuray aawadiis. Waxa waajib isaga ka saarnaa inuu addeeco waajib kastoo Ilaah isaga ku faral yeelay. Laakiin waajib noocee ah ayuu Ilaah keenay markuu bixiyay Wiilkiisa ee uu siiyay aadanaha dunida jooga? Ficilka noocaas ah maxaa keenay inuu yimaaddo oon ka ahayn jacayl waaraya?\n"Ilaah intuu dunida jacayl u qabay ayuu siiyey Wiilkiisa keliya oo dhashay in mid kastoo isaga rumaystaa uusan lumin laakiinse uu lahaado nolosha weligeed ah". Yooxanaa 3:16\nAabbuhu wiilkiisa oo dadku si xun u dilayo kamuu aamuseen, sidoo kalena fal axmaqnimo ah laguma dileen qof aan wax denbiile ahayn. Aabbaha iyo Wiilkuba, iyagoo isku mid ah waxay soo bandhigayaan jacayl ilaahiya oo la yaab leh isla markaasna loo qabo aadanaha, iyadoo ujeedaduna tahay in dad badani ka badbaadaan ciqaabka abidka ah oo ay is-weheshi la yeeshaan Ilaah. Waxaan jacayl ka ahayni inagamuu qaadeen cabsida iskutallaabta ee weligeed daa’imi lahayd. Halkanna waxaan ku arkaynaa jacaylka Ilaah oo innaga si muuqata la inoogu muujiyay. Hadiyadda ah wiilkiisa uu bixiyay wuxuu ku muujiyay xeeldheerida jacaylkiisa uu inaga inoo qabo:\n" Masiixu waa inoo dhintay intaynu weli dembiilayaal ahayn, oo sidaasuu Ilaah jacaylkiisii inoogu muujiyey". Rooma 5:8\n"Ilaah baa Wiilkiisa keliya oo dhashay dunida u soo diray si aynu ugu noolaanno isaga, oo taasaa jacaylka Ilaah laynoogu muujiyey" . 1 Yooxanaa 4:9\nHaddaba imika dadku waxa ay awoodi karaan inay Ilaah uugu jawaab celiyaan jacayl kal iyo laab ah. Tanina waxa weeyi muujinta jacaylka Ilaah ee ku sugan Kitaabka Quduuska ah oo ku timid Ciise Masiix. Waxa aad loola yaabi karaa iyadoo Qur’aanku uu waxyaruun ka leeyahay jacaylka Ilaah isagoo sidoo kalena diidaya inuu Wiilkiisa u bixiyay inuu noqdo kafaarogudka denbiyadeenna. Waxa uu Qur’aanku diidayaa muujinta uugu weyn ee jacaylka Ilaah uu siiyay aadanaha. Ciise wuxuu yidhi:\n"Ninna ma leh jacayl kan ka weyn inuu nin naftiisa u bixiyo saaxiibbadiis". Yooxanaa 15:13\nKani waa qaabka jacaylka uugu weyn ee weligiis waaraya – jacaylkuna wuxuu u xoog weyn yahay sida geerida oo kale (Gabaygii Sulaymaan 8:6). Jacaylka sidaas ah waxa lagu dhex muujiyay Ciise Masiix kaddib markuu si doonisi ku jirto u bixiyay naftiisa:\n" Ciise wuxuu garanayay inay timid saacaddiisii uu dunidan ka tegi lahaa ilaa Aabbaha, oo siduu u jeclaa kuwiisii dunida joogay, ayuu u jeclaa tan iyo dhammaadka". Yooxanaa 13:1\nHalkan waxaan ku caddayn karnaa, maaha jacaylka Ilaah een la qiyaasi karin oo qudha, balse waa xaqiiqada ah in aan weligeen ku tiirsanaankarno jacaylkaas. Masiixiga dhabta ahi weligiis ma garan doono waxa ay tahay cadhada Ilaah waayo wuxuu haystaa jacaylka Ilaah een la qiyaasi karin. Hadiyad ahaantuu u bixiyay wiilkiisu waxay daliil buuxa u tahay xaqiiqada ku jirta ballanqaadkan:\n"Waxaan kugu jeclaaday jacayl daa'im ah". Yeremyaah 31:3\nIskutallaabta Ciise Masiix waxay caddayn cajiib leh u tahay jacaylka abidka ah ee Aabbaha iyo Wiilku u qabaan aadanaha. Mid kastaa wuxuu diyaar u ahaa inuu samata bixiyo aadanaha si aynaan mardanbe u lumin. Intaas oo keliya maaha, waxa iyana xoogaa lala yaabi karaa kaddib markuu Ciise saddex cisho dabadood dhimashada ka sarakacay, Ilaah waxa lagu aqoonsaday Aabbaha ku sugan Qorniinka Quduuska ah. Hadiyaddan aan la cabiri karini waxay ina tusinaysaa in Ilaah doonistiisu ahayd inuu Aabbe inoo ahaado. Iskutallaabta aawadeed rumaystayaasha oo dhan waxa uugu suurto galaya in denbigooda laga dhaaafo si la inooga beddelo carruurta cadhada, oo aynu dabiici ahaan nahay, isla markaasna u noqono carruurta Ilaah.\nIlaah Aabbeheen kumuu noqonin oo keliya wixii Ciise inaga awgeen u sameeyay, laakiinse isagoo ah Wiilka ka yimid xagga Aabbaha, isagu Ilaah qudhiisa ayuu sidoo kale inoo muujiyay:\n"Kii i arkay wuxuu arkay Aabbaha". Yooxanaa 14:9\nHaddaba, maahan inaan jacaylka Ilaah ku aragnay oo qudha Wiilkiisa Ciise Masiix ee uu hadiyad ahaanta inoo siiyay, balse waxa aan haysanaa faa’idada ah inaan aragno shakhsinimada jacaylka Ilaah oo ka dhex muuqanaysa Ciise. Waxyaalaha Ciise yidhi ee uu sameeyay, waxa aan ku awoodi karnaa garashada jacaylka Ilaah inoo qabo. Isagu weligiis kamuu aarsanin cadaawayaashiisa laakiinse wuu jeclaaday iyaga, oo xitaa markuu iskutallaabta saarnaa wuxuu iyaga uugu duceeyay ereyadan:\n"Aabbow, iyaga cafi, waayo, garan maayaan waxay samaynayaan". Luukos 23:34\nWuxuu xertiisa siiyay muujin jacayl ah oo la yaab leh iyagoo arkay saddexdii sannadood ee uu la joogay iyaga isagoo habeenkii ugu danbaysayna u sheegay:\n"Waxaan idin siinayaa qaynuun cusub oo ah, Waa inaad isjeclaataan; sidaan idiin jeclaaday, idinkuna waa inaad isu jeclaataan". Yooxanaa 13:34\nWuxuu iyaga ku amray inay isu jeclaadaan siduu isaguba u jeclaaday iyaga. Dunidu weligeed sida ay ninkan jacaylka qotada dheer uuga aragtay weligood hore uugumay arkin. Sidaas darteed, markuu xertiisa ku amray inay isu jeclaadaan siduu isaguba iyaga u jeclaaday, waxa uu dabcan ahaa amar cusub maxaa yeelay heerka jacaylkani maaha mid ay dunidu hore u aragtay. Xitaa kuwo kale oon xertiisa ka mid ahayni, markay arkeen isagoo u murugoonaya mid ka mida kuwa isaga raacay oo dhintay, waxa ay yidhaahdeen:\n"Bal eega, siduu u jeclaa!" Yooxanaa 11:36\nNolosha Ciise Masiix ee cajiibka leh, waxa aynu haddaba ku arkaynaa iyadoo tusaale u ah jacaylka Ilaah innoo qabo innaga. Ramsey, oo hore u ahaan jiray Wadaadka ugu sarreeya Canterbury, sida uu mar u dhigay: Ilaah wuxuu la midyahay Masiixa, oo isagana gebi ahaanba kuma jiraan waxaan ahayn la midnimada Masiixu. Waa hadal cajiib leh. Haddana ma jirto si kale oo jacaylka Ilaah ee la yaabka leh loo muujin karo oon ka ahayn sidan. Aabbaha samada ku jiraayi waxa weeyi kan uu muuqaalkiisa xanbaarsanyahay Wiilku – sidaas darteed jacaylka uu Wiilku si buuxda uugu muujiyay noloshiisa iyo dhimashadiisu maaha waxaan ka ahayn jacaylka uu Aabbuhu inoo qabo. Intaasoo qudha maaha, balse Wiilku wuxuu ku dhex noolaaday dadka oo iyaguna way garteen isaga. Sidaas darteed, waxa hubaala haddii ay dadku garteen Wiilka, markaas ku kastoo isaga si dhaba u aqoonsaday sidoo kalena wuxuu aqoonsanahay Aabbihiis (Yooxanaa 14:7). Tan macneheedu maaha inaan haysano jacaylka Ilaah ee la inoogu muujiyay Wiilkiisa - oo ah xaqiiqo u baahan in aadanuhu ay kaga jawaab celiyaan jacayl ay Ilaah qalbiyadooda uugu qabtaan – laakiinse waxa weeyi innagoo jaanis u haysanna inaan jacaylka Ilaah ka garanno qalbiyadeenna. Ilaah wuxuu isugu keen muujiyay Ciise Masiix, oo middanina calaamad uuma noqon karto oo keliya jacaylkiisa uu inoo muujiyay, laakiinse waxay sidoo kale tahay jaanis aan jacaylkaas gudeheenna kaga dareemi karno. Sidani waxay inagu sababaysaa inaan ka fikirno jacaylka Ilaah oo noqday mid ay wadaagaan isaga iyo aadanuhu. Waxa weeyi arrin aan inoo hoggaaminayn inaan Ilaah jacayl qalbiga ah u muujinno oo qudha, laakiinse waxa weeyi iyadoo gaadhsiisan heer aan jacaylka Ilaah ka dareenno qalbiyadeenna.\nMaadaama oo Ilaah yahay Aabbeheen, waxa aan awoodi karnaa inaan isaga jacayl dhaba qalbiga uugu hayno. Marka aynu eegno waxyaalaha waaweyn ee uu sameeyay isagoo adeegsanaya Ciise Masiix, waxaynu arkaynaa qiimaha uu leeyahay jacylkaasi. Laakiin imika, Ruuxa Quduuska ah (oo la siiyay ku kastoo Ciise Masiix ku jira) waxaynu awoodi karnaa inaan jacaylkiisa ka dareenno ama ka ogaanno qalbiyadeenna. Sida Rasuul Bawlos u dhigay:\n" rajaduna inama ceebayso, maxaa yeelay, jacaylka Ilaah baa qalbiyadeenna ku dhex shubmay, oo waxaa ku shubay Ruuxa Qoduuska ah oo layna siiyey ". Rooma 5:5\nWaa hadal runtii layaab leh. Jacaylka Ilaah ayaa lagu shubi qalbiyadeenna Ruuxa Quduuska ah awgiis, oo Ruuxaasna waxa la siiyaaa ku kasta oo rumaysta isla markaasna talo saarto Ciise Masiix inuu yahay badbaadiyihiisa. Jacaylka Ilaah kuma arki karno oo qudha Wiilka hadiyad ahaanta la inoogu siiyay, balse Ruuxa Quduuska ah ee la ina siiyay awgiis waxa inoo suurto galaysaa inaan jacaylka Ilaah ka dareenno qalbiyadeenna. Arrintan ah inagoo Ciise Masiix awgiis ku noqonay carruurta Ilaah iyo innagoo helayna Ruuxa Quduuska ah, Rasuul Bawlos ayaa ereyadan kusoo koobay:\n" Laakiinse markii wakhtigii buuxsamay, Ilaah wuxuu soo diray Wiilkiisii, isagoo naag ka dhashay oo sharciga ku hoos dhashay, inuu furto kuwii sharciga ku hoos jiray inuu carruurtiis inaga dhigo. Oo wiilashiisa aad tihiin daraaddeed ayaa Ilaah u soo diray Ruuxa Wiilkiisa qalbiyadeenna dhexdooda, isagoo dhawaaqaya oo leh, Aabbow!'" Galatiya 4:4-6\nHalkan waxa sidii uugu heer sarreeysay loogu muujiyay jacaylka Ilaah innaga inoo qabo. Waxaynu carruurta Ilaah ku ahaanay shaqada Ciise Masiix qabtay awgeed isagoo ah kan Ilaah dunida usoo diray si uu denbiyadooda uuga badbaadiyo. Laakiin imika, isagoo Ruuxa Wiilkiisa usoo diray qalbiyadeenna, isagoo markaasna inaga dhigay kuwo isaga hortiisa xaq ku ah. Mana aha inagoo ah carruur oo keliya, waayo waan ognahay inaan carruurtiisa nahay. Waxa la inoo keenay is weheshiga iyo wadaagista ay Aabbaha iyo Wiilku weligoodba wada lahaayeen. Sidii Ciiseba uu Aabbaha uugu yeedhay “Aabbe” (Markos 14:36), ayaa innagana waxa la inoo suurto geliyay inaan Ilaah uugu yeedho aabbe iyadoo taasi tusinaysa xidhiidh dhow. Macallimiinta Suufiyadu waxay sheegaan inay yaqaannaan boqolka magac ee Ilaah (waxa jira sagaal iyo sagaashan magac oo la yidhaahdo – asmaa’ullaah al-xusnaa, “magacyada Ilaah ee wanaagga badan” marka la eego Islaamka) laakiin, innagu sidaan u aragno, hadduu jiro magac Ilaah leeyahay oo ka maqan sagaal iyo sagaashanka magac, isagoon ahayn midka boqolaad balse ah ka uugu horreeya, magacaasi waxa weeyi: Aabbaha.\nQalbiyadeenna dhexdooda ayuu Ilaah inaga garadsiiyay xidhiidhka aan isaga la leenahay. Sida Bawlos u dhigayo:\n" kan aynu ku qaylinno Aabbow. Ruuxa qudhiisu wuu markhaati furaa oo wuxuu ruuxeenna u sheegaa inaynu innagu nahay carruurta Ilaah ". Rooma 8:15-26.\nMasiixiyiintu, Ruuxa Quduuska ah awgiis, waxay awoodi karaan inay Ilaah uugu yeedhaan Aabbe, waxaana weeyi magac u taagan xidhiidhka ay Ilaah la leeyihiin oo aanay cid kale awoodin.\nRuuxa Quduuska ah ee inagu jiraayi wuxuu inaga dhigay kuwo ku baraarugsan in Ilaah yahay Aabbeheen oo inaguna isaga waxa aan uugu yeedhnaa sidaas maadaama oon ogsoonahay jacaylka qotada dheer ee uu inoo qabo. Isagu waa Aabbeheena oo Ruuxiisuna waxa uu inagu qanciyaa arrintan iyada ah. Waxyaalahan oodhan waxa lagu sameeyay kafaarogudka lagu dhammaystiray Wiilkiisa Ciise Masiix. Maadaama oo Ciise u dhintay inuu denbiyadeenna inaga nadiifiyana isagu wuxuu inoo suurto geliyay in aan si buuxda uugu raaxaysano xidhiidhkan.\n" Labadeennaba isagaynu Ruux keliya ugu galnaa Aabbaha". Efesos 2:18\nIsaga aawadiis Masiixiyiinta waxa u suurto gashay inay galaan nimcadiisa. Jacaylka Aabbaha, ee lagu muujiyay Wiilku, imika wuxuu noqday kan shakhsiyaddeena ku maamulaya Ruuxa Quduuska ah ee uu ina siiyay awgiis. Ciise qudhiisa ayaa xertiisa u sheegay inuu jacaylkan ku xoojin doono kuna korin doono qalbiyadooda:\n" Siduu Aabbuhu ii jeclaaday, ayaan anna idiin jeclaaday. Jacaylkayga ku sii jira". John 15:9\nMa sheegi karno sida Aabbuhu isagoo adeegsanaya Wiilka u doonayo inaan jacaylkan qalbiyadeenna uuga garanno. Markii Ciise habeenkii ugu danbeeyay uu baryay Aabbihiisa samada ku jira, waxa uu wakhtigaas la joogay xertiisa isagoo markaasna caddeeyay in ujeedada uu u yimid ay ahayd inuu jacaylkan dunida u xaqiijiyo:\n"Magacaagaan iyagii garansiiyey, waanan garansiin doonaa, in jacaylkii aad i jeclayd uu ku jiro iyaga, anna aan iyaga ku jiro". Yooxanaa 17:26\nToban cisho kaddib markii Ciise samada sare loogu qaaday xertiisu waxa ay heleen Ruua Quduuska ah. Maalintaas lagasoo bilaabana garashada shakhsi ahaaneed ee jacaylka Ilaah waxa loo diyaar gareeyay dadka oo dhan. Ku kasta oo ku rumaysta Ciise Masiix kuma guuldarraysan doono inuu garan waayo farxadda badbaadada ee la socota jacaylkan oo aan ka ogaanno qalbiyadeenna. Waa sida Ciise uu xertiisa ku yidhi habeenkii ugu danbaysay markuu iyaga la joogay:\n" Aabbaha qudhiisu wuu idin jecel yahay, maxaa yeelay. waad i jeclaateen, oo waadna rumaysateen inaan xagga Ilaah ka imid". Yooxanaa 16:27\nHaddaba, halkan waxa aynu ka helaynaa caddaynta uugu danbaysa ee jacaylka Ilaah u qabo aadanaha. Maadaama uu noqday Aabbeheen wuxuu inoo suurto geliyay inaan jacaylkan si kal iyo laab ah uuga muujino qalbiyadeenna inagoo aan ka cabsanaynin cadhadiisa. Wuxuu jacalkiisa inoogu muujiyay si layaab leh isagoo ina siiyay Wiilkiisa Ciise Masiix inuu inaga badbaadiyo denbiyadeenna. Ruuxiisa oo ina siiyay awgiisna waxa uu inoo suurto geliyay in jacaylkaas aynu wadaagno isaga iyo innagu. Inagoo taas ka jawaab bixinaynana waxa aan imika awoodi karnaa inaan isaga ka jeclaano qalbigeenna, nafteenna iyo maankeenna oo dhan. Isagu wuu u qalmaa jacaylkaas oo innagana wuxuu inoo suuro geliyay inaan jacaylkan si buuxna u muujinno.\nMuxuu aadanuhu Ilaah uugu deeqi karaa isagoo ka jawaab celinayaa jacaylka sidaas ah? Miyay bixin karaan wax arrintaas la barbar dhigo? Waxaas oo dhan oo Ilaah inoo sameeyay, miyaan si daacadnimo ku jirto u rumaysan karnaa inaan isaga ku mutaysan karno kartida aan ku samayno diinta iyo waxa qalbigeenna ku jira?\n"Biyo badanu jacayl ma demin karaan, Oo daadadkuna innaba ma qarqin karaan. Haddii nin damco inuu jacayl soo siisto maalka gurigiisa oo dhan, Haddana dhammaan waa la quudhsan lahaa". Gabaygii Sulaymaan 8:7\nIlaah denbiilayaasha kama rabo xajitaankooda, tukashadooda iyo ducooyinkooda ee ay ku dhex qaldayaan sharkooda ay maalin walba sameeyaan. Ilaah uuma dulqaadan karo xumaan iyo shir la isugu yimaaddo (Ishacyaah 1:13). Haddaan u malayno inaan farxaddiisa wanaagsan ku helayno waxa innagu iskeen aan u qabano, innaga oo welibana ku iska indho tirna denbiyada aan hadiyo goorba galno, waxa aan tixgelin la’aan u muujinaynaa jacaylka uu inoo muujiyay.\nAabbuhu ma rabo dadaalkaaga iyo waxyaalaha aad qabato, balse wuxuu rabaa adiga. Wuxuu doonayaa inaad ka jawaab celiso jacaylkiisan uu muujiyay. Muujintan layaabka leh ee ah jacaylka Aabbaha, Wiilka iyo Ruuxa Quduuska ah waxa la siiyay dunida si Ilaah innooga helo waxa keliya ee xaggiisa uu ka ogolyahay. Wuxuu rabaa inaan carruurtiisa ahaanno oon isaga ka jeclaano qalbigeenna, nafteenna iyo maankeenna oo dhan. Camalkasta oo wanaagsan oo nimco ah ama diini ah oo ka imanaya jacaylkaasina waxa weeyi mid xaggiisa laga aqbalayo. Laakiin camal aan ka ahayn kan oo xagggiisa laga aqbalayaayi ma jiro.\nIn badani, iyadoon la hubin denbi dhaaf hubaala, waxa ay fuliyaan waajibaadka diinta iyadoo la rajaynayo in la helo aqbalitaanka Ilaah iyo denbi dhaafkiisa. Laakiin sidee iyadoo camalkeenna uu ku dhexqasanyahay denbiyada aan maalin walba samaynaa ay u suurto gelinaysaa aqbalitaankiisa?\nIlaah waxa uu ina siiyay si wanaagsan oo hubaala isla markaasna lagu helayo sharaf iyo ammaan. Kan iska dhaafa camalladiisa iyo waxa uu iskii u samaynayo ee isku halleeya Ciise Masiix wuxuu helayaa cafiska denbiyada iyo nolosha dib loo cusboonaysiinayo. Masiixiga dhabta ahina wuxuu dhimanayaa isagoo huba aqoontuu u leeyahay jacaylka Ilaah. Miyaanad markaas u laabanaynin xaga kan badbaadin kara naftaada? Ilaah wuxuu gacantiisa kuugu fidinayaa si jacayl abid ahi ku jiro, miyaanad markaas aqbalaynin badbaadaha Ilaah uu kuugu deeqayo? Miyaanad rumaysan doonin Wiilkiisa adiga dartaa u dhintay si aad uuga mid noqoto carruurta Ilaah? Miyaanad aqbali doonin Ruuxa Quduuska ah si aad u dareento aqbalitaankiisa diirran ood ka aragto qalbigaaga ood ogaato in Ilaah uu yahay Aabbaha?\n"Wixii aannu aragnay oo aannu maqalnay ayaannu idiinka warramaynaa, si aad idinkuna noo soo wehelisaan; oo wehelnimadeennu waa mid la jirta Aabbaha iyo Wiilkiisa Ciise Masiix ah. ". 1 Yooxanaa 1:3


Maxaa Laga Bartay kulankii ay Russia ka Adkaatay Egypt oo Gabi ahaanba Tartanka isaga hartay – Gool FM\nMaxaa Laga Bartay kulankii ay Russia ka Adkaatay Egypt oo Gabi ahaanba Tartanka isaga hartay\nCR Shariif June 19, 2018\n( Russia ) 19 Juunyo 2018. Russia ayaa usoo baxday wareega bug baxda ee koobka adduunkamarkii ay garaaceen xulka Egypt oo gabi ahaanba tartanka macsalaameyay.\nSeddaxda gool oo ay ku badiyeen marti galiyaasha tartanka ayaa dhashay qeybtii dambe ee kulanka waxayna ku adkaadeen 3-0.\nXulka Masar oo markii seddxaad ka qeyb galay koobka adduunka ayaa tartanka isaga haray kadib 28 oo aysan cayaarin tan iyo sanadkii 1990-kii.\nHabada maxa laga Bartay dheeshan\nSiddeeda gool ay xulka Russia ka dhalisay labada kulan ee koobka adduunka ee ka soconaya dalkooda ayaa barbareyay goolashii ay Spain ku qaaday tartankii cayaaraha adduunka ee 2010 oo ay cayaareen todoba dheel.\nGoolka Mohamed Salah ayaa la micno ah in xiddigihii ku guuleystay kabaha dahabka ee gool dhalinta Premier ay gool ka dhalinayeen mid kasta oo kamida afartii tartan ee u dambeysay cayaaraha adduunka kuwaa oo kala ah:\n2006: Thierry Henry 3 gool 2010: Didier Drogba 1 gool 2014: Luis Suarez 2 gool iyo 2018: Mohamed Salah ooh al goola\nMohamed Salah waa cayaariyahankii seddaxaad ee Masar gool ugu dhaliyay koobka adduunka, kadib Abdelrahman Fawzi 1934 iyo Magdy Abed El Ghani 1990.\nRussia oo tartanka martgalinaya ayaa ka dhaliyay siddeed gool waana martigaliyaashii labaad ee goolal badan tartanka ka dhaliya kadib Italy oo 1934 sido kale dhalisay 8 gool.\nRussia ayaa dhalisay wax ka badan laba gool koobkan adduunka iyagoo guud ahaan dhaliyay siddeed gool taaso aysan hore u sameyay taramadii ay cayaartay koobka ee 2002 iyo 2014 oo marka la isku daro goolashooda waqtigaas waa 6 gool.\nWaxaa jira ilaa haatan shan Otareeto oo la iska dhaliyay koobka adduunka 2018 – marka kaliya ee tartankan ay ka dhashaan Ortareetooyinka ugu badnaa waxay aheyd 1998 waana 6 gool.\nMohamed Salah ayaa kubbadda taagay tiradiii ugu yareed marka loo eego cayaariyahanka kasta qeybta kowaad ee dheesha waana 19 jeer.\nYaa loo doortay xiddigii garoonka kulankii Russia vs Masar?\nDEG DEG: Jack Wilshere oo si rasmi ah ugu dhawaaqay inuu isaga tagayo Arsenal


Xog: Sidee ayaa shaqaalaha QM ee Muqdisho looga bad baadiyaa cabsida Xalane? - Caasimada Online\nHome Warar Xog: Sidee ayaa shaqaalaha QM ee Muqdisho looga bad baadiyaa cabsida Xalane?\nXog: Sidee ayaa shaqaalaha QM ee Muqdisho looga bad baadiyaa cabsida Xalane?\nMuqdisho (Caasimada Online) – Warar hoose oo aan ka heleyno Saraakiisha amaanka ayaa sheegaya in weli ay jirto cabsi ku aadan in maleeshiyaadka Alshabaab ay weerar ka geystaan Xarunta xalane ee magaalada Muqdisho.\nCabsida ayaa lasoo warinayaa inay tahay mid weli taagan isla markaana qalqal ku abuurtay shaqaalaha Hay’ada QM ee ka howlgala xarunta.\nInta ay taagan tahay cabsida shaqaalaha ayaa u kala goosha magaalada Nairobi iyo Muqdisho, sababo amni aawgood.\nDiyaaradaha gaarka ee QM ayaa xiliyada galbihii Shaqaalaha Hay’adda ee ka howlgala xarunta Xalane u qaada magaalada Nairobi, halka subixiina ay usoo shaqo tagaan magaalada Muqdisho.\nSaraakiisha amaanka dowlada Federaalka ayaa xaqiijiyay inay socdaan howlo baaritaan oo lagu baadi-goobaayo maleeshiyaadka looga cabsi qabo inay weeraraan Xarunta Xalane oo saldhig u ah dhammaan Hay’adaha amaanka reer galbeedka iyo kuwa Afrikanka madow.\nDhinaca kale, qoraal dhawaan kasoo baxay Taliska ciidamada AMISOM ee magaalada Muqdisho, ayaa lagu xaqiijiyay amni darada weli laga cabsida qabo.


Iran iyo quwadaha adduunka oo hadlaya - BBC Somali - Warar\nIran iyo quwadaha adduunka oo hadlaya\nMarkii u dambaysay ee la cusboonaysiiyay: 18 Febraayo, 2014, 14:01 GMT 17:01 SGA\nXarunta Nuclear-ka ee Iran\nDowladda Iiran iyo Lixda dowladood ee dunida ugu awoodda badan ayaa waxaa u billawday wareegii ugu horeeyay ee wadahadal lagu doonayo in heshiis looga gaaro barnaamijka Nuclear-ka Iran ee muranka dhaliyay.\nMaraykanka ayaa sheegay in wadahadalladu ay yihiin kuwa adag oo aanay jirin caddaymo muujinaya inay guulaysan doonaan.\nWadaxaajoodka ayaa la filayaa in lagu xoojiyo heshiis ku meel gaar ahaa oo bishii November la saxiixday.\nKobcinta Macdanta Yuraaniyamta\nHeshiiskaas ayaa Iran ku ogolaatay inay joojiso kobcinta Macdanta Yuraniyamta.\nHeshiiska kaddib waxaa Iran laga qaaday qeyb ka mid ah cunaqabataynta caalamiga ee saarneyd.\nIran iyo Mareykanka ayaa labaduba meesha ka saaray in heshiis deg deg ah la gaaro.\nXukuumadda Tehraan waxay weli sheegeysaa in qorsheheedu yahay inay yeelato awood nuclear oo si nabad ah loo adeegsada.\nIran: Ciidan ayaan u diraynaa Pakistan18 Febraayo 2014\nKerry: Cunaqabatayn yaan lagu soo rogin Iran14 Novermber 2013\nIran oo la heshiisay reer galbeedka24 Novermber 2013\n13 Maarso 2014\nDad ku dhintay dibedbaxyada Turkiga


Dowladda Sacuudiga Oo Xirtay Wadaado Taageerayaal u Ahaa.\nTuesday September 12, 2017 - 11:15:20 in Wararka by\nXukuumadda Aala Sacuud ayaa wajahaysa khal khal dhanka siyaasadda ah kadib markii ay jeelasha udhaadhicisay tobaneeyo kamid ahaa wadaadada usacaba tumayay maamulkeeda islamarkaana caan ku ahaa dacaayadeynta jamaacaadka jihaadiga ah.\nWar rasmi ah oo kasoo baxay madaxa amniga dowladda Aala Sacuud ayaa lagu sheegay in gacanta lagu dhigay dad farabadan oo ubasaasayay dowladaha shisheeye islamarkaana khal khal gelinayay ammaanka iyo nabad gelyada sida hadalka loo dhigay.\nCulimaa’udiinka caanka ah ee ciidamada ammaanka ay xireen waxaa kamid ah Salmaan Alcowda iyo Cawad Al-qarni oo kamid ah ragga sida aadka ah utaageeri jiray Hoggaamiyaasha sacuudiga.\nilo wareedyo ayaa sheegaya in dadka laxiray ay kamid yihiin saxafiyiin iyo aqoonyahanno 20-kii sanadood ee lasoo dhaafay ku saf ahaa xukuumadda balse hadda kasoo horjeestay.\n"Amniga dowladda Sacuudiga ayaa xiray shakhsiyaad gudaha ah oo ubasaasayay danaha dowlado shisheeye” ayaa lagu yiri warka kasoo baxay Aala sacuud.\nSiyaasiyiin iyo saxafiyiin dibad joog ah ayaa ku eedeeyay Max’med Bin Salmaan dhaxal sugaha dowladda Sacuudiga in uu adeegsanayo siyaasad khaldan oo beegsanaysa dhammaan dadka wax uun ku khilaafsan xukuumadda.\n"Dadka laqabtay waxay ka shaqeynayeen arrimo ka dhan ah amniga,manhajka,masaalixda iyo wada noolaashiyaha bulshada ee Boqortooyada” ayaa lasii raacsiiyay warka sacuudiga kasoo baxay.\nBaraha bulshadu ku wada xiriirto ayaa si aad ah looga hadal hayaa xariga Salmaan Alcowdah iyo Ciwad alqarni sidoo kale waxaa laxiray labaatameeyo qof oo dhammaantood soo jeedin in wadahadal lagu dhameeyo khilaafka u dhaxeeya Qadar iyo xulufada ay hoggaaminayaan Imaaraatka iyo Sacuudiga.\nDowladda Sacuudiga ayaa si aad ah uga carootay taageerada ay Qadar ka heysato shacabka ku dhan dhulka Xarameynka arrinkaas oo keenay in ay aamusiso dhammaan hoggaamiyaasha bulshada ka dhax muuqda sida culimada iyo saxafiyiinta.


Waxaa soo gaba gaboobay weerar saacada badan qaatay oo ka dhacay magaalada Kabul ee caasimadda wadanka Afghanistan.\nUgu yaraan 7 ayaa ku dhimatay weerar aad u xooggan oo dagaalyahanno katirsan Xarakada Taliban ay ka fuliyeen Hoteel ammaankiisa si aad ah loo ilaaliyo.\nWeerarka oo qaatay 12 saacadood oo xiriir ah ayaa ka dhacay Hotelka lagu magacaabo Intercontinental, dagaalyahannada weerarka Naf hurnimo fuliyay ayaa la wareegay dabaqyada sare ee Hoteelka waxayna dagaal adag lagaleen ciidamo isugu jira Mareykan iyo kuwa dowladda.\nXarakada islaamiga Taliban oo sheegatay Mas'uuliyadda weerarka ayaa faah faahin ka bixisay sababta ay weerarka ufulisay iyo khasaaraha ka dhashay, Sheekh Dabiixullaahi Mujaahid oo afhayeenka Taliban ayaa warbaahinta u sheegay in dagaalyahanadoodu ay laayeen dad reergalbeed ah.\nHoteelka Intercontinental oo ay leedahay shirkad Yahuud ah waxaa degan mas'uuliyiinta ugu sarraysa taliska NATO iyo hay'adaha Q.Midoobe waana hotel amnigiisa si aad ah loo adkeeyo.\nSanaddii 2011 ayuu Hotelkan weerar aad u xooggan kala kulmay Taliban waana Hotel caan ku ah marti gelinta xafladaha reergalbeedka iyo munaasabadaha ay dhigtaan madaxda xukuumadda Dabadhilifka Afghanistan.


Xasan Sheikh & Siyaasiyiinta Beesha Mudulood oo ka kulmay Xiisada siyaasadeed ee dalka ka jirta | War La Helaa Talo La Helaa\nHome WARARKA MAANTA Xasan Sheikh & Siyaasiyiinta Beesha Mudulood oo ka kulmay Xiisada siyaasadeed ee...\nXasan Sheikh & Siyaasiyiinta Beesha Mudulood oo ka kulmay Xiisada siyaasadeed ee dalka ka jirta\nMadaxweynihii hore ee Soomaaliya Xasan Sheekh Maxamuud ayaa xalay kulan la qaatay Siyaasiyiin kala duwan, kuwaasoo lagu waddo in ay dhawaan ay bilaabaan xalinta dhibaatada maanta ka taagan Soomaaliya ee ku aadan khilaafka.\nXasan Sheekh Maxamuud waxaa uu sheegay in uu gurigiisa uu ku qaabilay Siyaasiyiintaasi oo qaarkood ay xildhibaano yihiin ,kuwo horay Madax u soo noqdeen iyo kuwo hadda ku jira hadda dowladda dhexe ee Soomaaliya.\nWaxaa uu sheegay in uu bogaadiyay dadaallada ay waddaan , islamarkaana uu rajeynaayo in ay soo Afjari doonaan Khilaafka iyo dhibka maanta ka taagan Soomaaliya.\nXubnaha uu la kulmay oo uu ugu yeeray Xasan Sheekh Maxamuud Siyaasiyiinta Muqdisho, waxaa ka mid ahaa Madaxweynihii hore ee Soomaaliya Cali Mahdi, Ra’iisul wasaarihii hore Nuur Cadde Senetor Muuse Suudi iyo Gudoomiyaha guddiga dib u heshiisiinta Qaranka Ismaaciil Macalin Muuse.\n“Waxaa maanta igu soo booqday gurigeyga siyaasiyiin waaweyn oo reer Muqdisho ah Waxaana ka wada sheegakeysannay danta guud ee dalka iyo dadka. Waan uga mahadcelinayaa dadaallada ay ugu jiraan xal u helidda mashaakilaadka maanta taagan qaarkood” ayuu yiri Xasan Sheekh Maxamuud


Waxaa jira wakhti oo aad markab ka macruufka ku boodaan si ay Android, kaliya si aad u ogaato in dhamaan aad jadwalka muhiim ah, sida ballan, kulan, dhacdooyinka, ayaa weli ku jira iCloud. Ma doonaysaa in lagu daro jadwalka iCloud on Android phone ama laakiin ka heli jid lahayn? Ha welwelin. Waa fud. Maanta, maqaalkan aad muujinaysaa 2 siyaabo sahlan tahay in la sameeyo kala iibsiga ama jadwal u hagaagsan iCloud in Android. Akhri.\nHabka 1. Ku dar iCloud Calendar in Android via iCloud iyo Google Calendar\nHabka 2. Share iCloud Calendar la Android la MobileTrans 1 Click\nTani waa hab si xor ah u gelin iCloud jadwalka telefoonka Android ama kiniin ah inta aad ku leedahay xisaabta Google. By isticmaalaya habkan, waxaa dhoofin doonaa jadwalka iCloud in file .ica ah, ka dibna waxaad gali kartaa in jadwalka Google. Ugu dambeyntii u hagaagsan account Google la telefoonka Android ama kiniin.\nkalandarka dhoofinta iCloud sida ICA. file> geliyaan in jadwalka Google> nidaameed Google la Android\nTeleefoon Android ama kiniin\nTallaabo-tallaabo hage ku saabsan sida loo dhoofin jadwalka iCloud in Android\nTallaabada 1. Daahfurka website iCloud iyo calaamad in aad xisaabta.\nTallaabada 2. Click Calendar in ay galaan guddi ay gacanta jadwalka.\nTallaabada 3. Dooro category taariikh, sida Calendar, ama shaqo. Riix share icon.\nTallaabada 4. In wada hadal pop-up ka, sax jadwalka Dadweynaha . Markaas, doonistii url a muujinaysaa ilaa, taas oo ka bilaabanayso webcal.\nTallaabada 5. Copy URL iyo paste duurka cinwaanka loo siiyaa biraawsarkaaga ah. Fadlan ha taabo gala ama ku soo noqo .\nTallaabada 6. Change "webcal" in "http", oo saxaafadda u gala ama ku soo noqo .\nTallaabada 7. ICA A. file oo keydisa jadwalka iCloud si toos ah lagala soo bixi doona si aad u computer.\nTallaabada 8. Open Google browser oo saxiix in aad xisaabta Google. Markaas, abuurtaan website Google jadwalka.\nTallaabada 9. On column bidix, guji saddexagalka beddeli wanaagsana in kale jadwalka tab.\nTallaabada 10. In menu hoos-hoos, dooran jadwalka Import . Browse your computer iyo dajiyaan file .ica in aad jadwalka Google.\nHadda, aad si guul leh u geliyaan jadwalka iCloud in Google. Next, kaliya aad u baahan tahay in aad u hagaagsan account Google la telefoonka Android ama kiniin.\nTallaabada 11. On telefoonka Android ama kiniin ah, u tag Settings > Accounts & hagaagsan .\nTallaabada 12. Dhammaan xisaab aad saxiixday galay waxaa lagu muujiyey. Haddii account Google jiro, kaliya ka jaftaa account Google.\nTallaabada 13. Haddii aan, ka jaftaa dar xisaabta . Raadi account Google oo saxiix u galay.\nTallaabada 14. Markaas, shaashadda account u hagaagsan Google, sax nidaameed Calendar > nidaameed hadda . Marka way dhamaatay, waxaad ka arki kartaa jadwalka iCloud telefoonka Android ama kiniin.\nInkasta oo hab 1 kuu sheegayaa in kaalendarka ka soo iCloud wareejiyo Android, waxa uu si adkayn. Waxaad inay halgan u waddo dheer ka hor inta uu soo dhameystay. Maxaa dhacaya haddii aad leedahay xisaabta Google lahayn? Waa in aad marka hore la abuuro hal. Sidaas darteed, si ay u hagaagsan jadwalka iCloud in phone Android ama kiniin si fudud, waxaad taageero ka ah qalab cid saddexaad soo jiidi kara. Wondershare MobileTrans waa aalad xirfad iCloud in Android kala iibsiga taariikheed, oo uu idin wada siiyo awood ay ku kaalendarka ka soo iCloud wareejiyo Android la mid click .\nAn iPhone, iPad ama iPod taabashada (macruufka 9/8/5/6/7 taageeray)\nTeleefoon Android ama kiniin (Android 2.1 iyo ka dib oo ay taageerayaan)\nLaba fiilooyinka USB\nGal account iCloud on iPhone, iPad ama iPod taabashada\nSida loo dhoofiyo iCloud Calendar in Phone Android ama Tablet\nBilow, download iyo rakibi Wondershare MobileTrans on PC. Waxaa Orod oo guji Phone in hab Transfer Phone.\nTallaabada 2. Isku Your qalab Android oo iDevice in PC\nIsticmaal fiilooyinka USB in ay ku xidhmaan aad iPhone, iPad ama iPod taabto si PC iyo sidoo kale Android phone ama kiniin. Ka dib markii la ogaado, labada qalabka tusi doonaa in uu furmo.\nTallaabada 3. Transfer kaalendarka ka soo iCloud in Android\nBy default, dhammaan waxyaabaha kuu soo gudbin karaa waa la saxay. Si aad u gudbiyaan jadwalka oo keliya, waxaad u baahan tahay inaad uncheck ka kooban kale. Markaas, riix Start Copy . Hanaanka wareejinta ayaa ka bilaabma. In geeddi-socodka, hubi in aan barkinta labada qalabka aad.\nBedelka Messages in New Android Phone\n> Resource > iCloud > Sida loo hagaagsan iCloud Calendar on Phone Android oo Tablet


Muranka ka taagan kuraasta golaha shacabka oo kordhay - Caasimada Online\nHome Warar Muranka ka taagan kuraasta golaha shacabka oo kordhay\nMuranka ka taagan kuraasta golaha shacabka oo kordhay\nMuqdisho (Caasimada Online) – Waxaa si weyn isku soo taraya tan iyo markii ay dalka ka bilaabatay doorashada Golaha Shacabka cabashada ay muujinayaan Waxgaradaka Beelaha iyo Musharaxiinta, kuwaas oo ka biyo diidan qaabka ay u socoto doorashada.\nMusharaxiin dhowr ah ayaa laga hor istaagay inay isku soo tagaan kuraastooda, halka Odayaal iyo Nabaddoono kalena loo diiday inay qeyb ka noqdaan kursi ay saxiixooda qeyb ka yihiin.\nWaxaa jiray cabashooyin laga muujinayay tartanka kuraasta qaar, iyadoo kuraastii ugu horreeyay ee gobollada Waqooyi ay musharrixiinta qaarkood sheegeen in ergo kale la keenay hoolka lagu tartamayay ee ay doorashadu ka socotay.\nCabashooyinka qaarkood oo loo gudbiyey guddiga xalinta khilaafaadka ayaa illaa hadda go’aan laga gaarin, halka kuwa kalena la fahamsan yahay in si qoto dheer aan loo baarin, midaasi oo mugdi sii galineysa hanaanka cadaaladeed ee dalka.\nHaddaba, Maxaa sababay cabashada isa-soo tareysa ee doorashada Golaha Shacabka?\nXildhibaan Cabdullaahi Raage Xuseen oo kamid ah Xildhibaanadii baarlamaankii 8-aad ayaa sheegay in doorashadu ay ku bilaabatay hanaan ka gedisan midkii hore loogu heshiiyay, taasina ay hormuud u tahay cabashada iyo kalsooni darada kasoo yeeraysa doorashada.\nWaxa uu dowladda federaalka Soomaaliya ku eedeyay inay ka gaabisay habsami u-socodka doorashooyinka dalka, oo dhowr jeer oo hore dib u dhac uu ku yimid.\nWaxa uu intaas kusii daray in cabashooyinka iyo walaaca doorashada ee isa-soo taraya laga baaqsan karayay, haddii sidii lagu heshiiyey ay ku bilaaban lahaayeen doorashooyinka.\nSidoo kale waxa uu eedeynta qalooca ku yimid doorashada dusha ka saaray madaxda maamul goboleedyada, xilli doorashooyinka dalka lagu tilmaamay kuwo ku dhisan boob iyo wax is-daba marin.\nDoorashada Golaha Shacabka ayaa waxaa dul hoganaya mugdi badan oo ku gadaaman sida loo doortay kuraasta, kuwaasi oo qaarkood laga hor istaagay beelihii xaqa u laha, halka musharaxiinta qaarkood loo diiday inay isa-soo sharaxaan.\nCabashooyinka doorashada ayaa horseed u noqday in kuraasta qaarkood dib loogu celiyo, ayada oo la fahamsan yahay inaysan wax weyn ka bedeli doonin marka loo eego kuwa lamid ah oo hore loo doortay.


Muqdisho: Barnaamij ku saabsan adeega caafimaadka asaasiga ah oo la daahfuray – Mareeg.com somalia, World News and Opinion.\nMuqdisho: Barnaamij ku saabsan adeega caafimaadka asaasiga ah oo la daahfuray\nMuqdisho – Mareeg.com: Ra’iisul Wasaaraha Xukuumadda Federaalka Soomaaliya Cabdiwali Sheekh Axmed ayaa maanta ka qayb galay xafalad lagu daah furayey Barnaamijka Caafimaadka Asaasiga ah oo ay soo qaban qaabisay wasaarada Caafimaadka.\nMunaasabadaan ayaa waxaa ka soo qayb galay wasiiro ka tirsan xukuumadda, dhakhaatiir, khubaro dhanka caafimaadka ah, Danjiraha boqortooyad Ingiriiiska u fadhiya Soomaaliya, Isku xiraha arrimaha bani’adannimada Soomaaliya, qaar ka mid ah hay’adaha caalamiga ah iyo maamulka gobolka banaadir.\nUgu horrayntii ku simaha Agaasimaha Wasaarada Caafimaadka Dr. Maxamed Cabdi Faarax ayaa faah faahin dheer ka bixiyey habka uu ushaqanayo barnaamijkaan oo aan noociisa horay looga hirgelin dalka, iyo inta qaybood oo ka kooban yahay.\n“Barnaamijkaan wuxuu soo socday muddo afar sano ah, waxaana uu soo maray maraaxil kala duwan, waxaana maanta noo suurta gashay inaan soo gaarsiino heer aan u soo bandhigno shacabka Soomaaliyeed, waxaana si tijaabo ah uga fulinaynaa sagaal gobol. Waxaa dalkeena ka jira dhibaatooyin dhanka caafimaadka ah, taas oo sabab u noqotay dowlad la’aanta aan ku soo jirnay mudada badan, waxaase rajo fiican ka qabnaa in barnaamijkaan uu wax weyn ka badeli doono xaaladaha caafimaad ee ka jira dalka” ayuu yiri Dr. Maxamed Cabdi Faarax oo dhanka kalana xusay in Soomaaliya ay caalamka kaga jirto heerka ugu liita ee hooyadu ay ku dhimato xilliga dhalmada. Waxaa hela Umiliso aqoon leh 9% halka 91% aysan helin. Waxaa intaas sii dheer in caruurteena 40% kaliya ay helaan talaalka caafimaadka.\nDanjiraha Boqortooyada Ingiriiska ayaa soo dhaweeyey barnaamijkaan cusub, wuxuuna ballan qaaday in dowladiisa oo la kaashanaysa deeq bixiyayaasha ay qayb muhiim ah ka qaadan doonto sidii Soomaaliya u heli lahayd caafimaad taaba gal ah, sidoo kale Danjiraha ayaa sheegay in Dowladda Ingiriiska ay lacag faro badan oo loo isticmaalay tayeynta adeegyada caafimaadka ugu deeqday Soomaaliya.\nUgu danabayntii Ra’iisu Wasaare Cabdiwali Sheekh Axmed ayaa sheegay nidaamka caafimaadka dalku inuu yahay mid aad u liita ayna xukuumadiisu mudnaanta koowaad siinayso sidii uu miro dhal u noqon lahaa barnaamijkaan cusub.\n“Aad ayaan uga xanuunsanayaa in Hooyada Soomaaliyeed aysan helin daryeel caafimaad xilliga ay ku guda jirto dhalmada, maanta Soomaaliya waxay gashay heerka ugu hooseeyay caalamka oo hooyooyinku ku umul raacaan, waa in aan aad uga fakernaa sidii wax looga qaban lahaa caafimaad xumada haysata Hooyooyinka iyo Caruurta oo ah kuwa ugu nugul bulshada, waxaan ka rajaynayaa in caalamku nagu garab istaagayo hirgelinta adeegyada caafimaadka, ummadd aan caafimaad lahayn ma gaari karto horumar iyo nolol fiican” ayuu yiri Ra’iisu Wasaare Cabdiwali.\nRa’iisul Wasaaraha ayaa ku ammaanay Wasaaradda Caafimaadka da’daalka ay ugu jirto dadka Soomaaliyeed sidii ay ku heli lahaayeen adeeg Caafimaad oo dhamaystiran, isla markaana meesha ka saara dhibaatooyinka soo wajaha hooyooyinka Soomaaliyeed xiliga dhalmada.\nRoobabkii xalay ka da’ay Muqdisho oo saameyn ku yeeshay howlihii garoonka diyaaradaha Muqdisho


Xog: Jeneral Gabre oo fadeexad ay ku dhex qabsatay MUQDISHO - Caasimada Online\nHome Warar Xog: Jeneral Gabre oo fadeexad ay ku dhex qabsatay MUQDISHO\nXog: Jeneral Gabre oo fadeexad ay ku dhex qabsatay MUQDISHO\nMuqdisho (Caasimada Online) – Mid kamid ah Saraakiisha ka howlgasha Wasaarada Gaashandhiga Xukuumada Somalia, ayaa xaqiijiyay in Taliyaha Ciidanka Xoogga dalka Soomaaliyeed Sareeye gaas Max’ed Aadan Axmed uu Wasaarada ka eryay Gen. Gabre oo halkaasi tagay sabab la’aan.\nSargaalka aan xogtaani kasoo xiganay oo goobjoog u ahaa dhacdadaani ayaa sheegay in xiliga uu Xarunta Wasaarada imaanayay Gabre uu halkaasi ka socday shir aad u weyn oo ay wada qaadanayeen Taliyayaasha ugu sareysa ciidamada Milliteriga iyo Saraakiisha.\nInta uu socday kulanka ayaa waxaa si lama filaan ah Xarunta kusoo gaaray Gen. Gabre oo aan sii sheegin booqashadiisa, waxaana lasoo sheegayaa in lagu xareeyay qol ku dhexyaala Wasaarada islamarkaana wax laga weydiiyay cida uu la balansan yahay iyo ujeedka uu Wasaarada u imaaday.\nGabre ayaa sheegay inuu maqlay in Wasaarada uu ka dhex socdo kulan ay wada leeyihiin Taliyayaasha ugu sareysa ciidamada Milliteriga iyo Saraakiisha sidaana uu kusoo abaaray xarunta.\nSargaalka goobjooga ahaa ee aan xogtaani la wadaagnay ayaa sheegay in Gabre lagu amray inaanu xarunta ka dhex bixikarin inta laga amro bixitaankiisa, hayeeshee waxaa markii danbe xarunta laga saaray isaga oo la bahdilay.\nDadka bahdilay Gen. Gabre ayaa waxaa sidoo kale kamid ahaa Sargaal lagu magacaabo Cali Baashi kaasi oo Gabre uga digay in mar kale uu xarunta Wasaarada soo booqdo ballan la’aan waxa uuna sidoo kale ku amray inuusan imaankarin xarunta xitaa haddii ay dan kasoo gasho.\nGen. Gabre oo ah Basaaska ugu weyn ee Dowlada Ethiopia ugu dhex jira Madaxda Soomaalida ayaa waxaa la sheegayaa in ujeedkiisa ugu weyn uu ahaa inuu ka qeybgalo shirka ay wada qaadanayeen Taliyayaasha ugu sareysa ciidamada Milliteriga iyo Saraakiishooda.\nGabre ayaa doonaayay in xogaha uu kasoo uruuriyo shirkaasi uu la wadaago Dowlada Ethiopia, hayeeshee Taliska ciidamada Milliteriga oo Dowlada Ethiopia u arka cadowga koowaad ayaa ka hortagay damaca basaaskaasi lagu magacaabo Gen. Gabre.\nDhanka kale, talaabada uu qaaday Taliyaha Ciidamada Xooga ee lagu eryay Gabre ayaa waxa ay guul usoo hoyisay Dowlada Somalia oo iyadu markii hore aheyd mid u duleysan Gen. Gabre iyo xulafadiisa.


Sida loo labbisto qaabka - Dharka Ragga | Niman qurux badan\nAlicia tomero | 15/11/2021 21:01 | Daryeelka shaqsiyeed, fashion, Isbeddellada\n'Labbiska qaab-dhismeedka' waa hab loo labbisto taas way ka duwan tahay gudaha qof kasta. Waxay ka dhalataa shakhsiyaddiisa, qof ka dhigaya mid ka duwan oo gaar ah, laakiin nacasnimo. Hubaal waxaad ku heshiin doontaan inaan dhammaanteen haysanno qaabka labiskayaga, hadday sax tahay iyo haddii kaleba, mar haddii ay taas anaga na dhisto. qofnimo leh.\nKahor habkayaga labiska iyo in aan ku samayno qaabka waxaa jira dhowr talooyin kuwaas oo waa inaysan lumin in la saxo. Waxay qaadataa damiir ku samee Isticmaal wax kasta oo aad haysato, abuurista qaab oo had iyo jeer ku dara qayb gaar ah.\n1 Qalabka lagu labbisto oo leh qaab\n2 Siyaabaha loo labbisto oo leh qaab\n3 Labbis da'yar oo qurux badan\n3.1 Magaalooyinka, Surfer ama Skater Style\n3.2 Qaabka Bohemian\n4 Faahfaahinta labbiska oo leh qaab\nQalabka lagu labbisto oo leh qaab\nDhammaan faahfaahinta waa arrin. Labbisashadu maaha kaliya dhar, laakiin ahaansho ama qaado wax kasta oo kugu kaabaya in lagu sameeyo dabeecad. Muuqaalkaaga sidoo kale waa muhiim: haddii aad tahay qof xor ah, si sax ah ayaad u socotaa oo waxaad dareemeysaa xiriir wanaagsan, taas waxay calaamadin doontaa qaab wanaagsan.\nIsgaarsiinta aan afka ahayn ayaa iyaduna keenta farqi. Waa in nadiif ahow, ur fiican, xidho timo si fiican loo dejiyey hana xidhin dhar aad u xidhan. Xataa habka aad u hadasho ayaa noqon doonta qodobka ugu muhiimsan ee lagu faah faahinayo oo lagu gaaro ujeedooyinka. Haddii aad rabto inaad ku guulaysato dhammaan faahfaahintaas, maaha arrin aad samaynayso iyada oo aan wax badan, laakiin waa dareento iyaga oo miyir qaba.\nLabbiska qaab-dhismeedku ma yahay nin akhyaar ah mise xidhashada xarrago leh? Daacadnimo, waxay noqon kartaa isbeddel in la abuuro habkan. Xarrago leh waa hab labiska, kaas oo waxay calaamadisaa shakhsiyadda qofka, waxaana lagu dari karaa hab labbis oo gaar ah. Inaad noqoto qof dabacsan waa qayb ka mid ah sida loo dhaqmo oo loo labbisto si xarrago leh, laakiin dhisidda qiyamka qof kasta. Waxaan sidoo kale ku dari karnaa inay tahay qof leh qaab, laakiin maaha habka ay u qeexayaan.\nSiyaabaha loo labbisto oo leh qaab\nHabka labiska ee qaabka waxaa lagu qeexay habka muuji shakhsiyadda qof kasta. Nin kastaa wuxuu leeyahay muuqaalkiisa gaarka ah, haddii uu ku sameeyo xidido weyn iyo abuurista soo jiidasho. Qaababka lebbiska waxay u dhaxayn karaan kuwa magaalada ugu badan ilaa kuwa caadiga ah ama kuwa isboortiga. Waxaa jira qaabab dhaqameed sida Rock, Punk, Hippie, Gothic kuwaas oo ah kuwa ugu daran laakiin lagu samayn karo shakhsiyad. Mise Cowboy-ka, Isboortiga, Magaalada, Hip Hop-ka ama qaab-dhismeedka-Calasiga ah.Waa kee kan ugu badan ee la xidhiidha shakhsiyaddaada?\nLabbis da'yar oo qurux badan\nIsbeddelka noocaan ah Waxa loo abuuray in loo xidho dhalinyarada. Si aad u sameysid qaabka waxaa muhiim ah in la ogaado in ay tahay in ay noqoto mid waafaqsan da'da. Si aad u ogaato sida si fiican loo labisto mid ka mid ah ayaad akhrin kartaa maqaaladeena halkaas oo aan kuu sheegayno sida ay tahay inaad u saxdo khaladaadkaas yaryar markaad iibsanayso dharka aad u baahan tahay.\nMagaalooyinka, Surfer ama Skater Style\nInta badan waa qaababka aadka loo isticmaalo dhalinyarada. Habka magaalada ayaa lagu soo ururiyay dharkaas ay jecel yihiin inay la socdaan waqtiyadaas waddada iyo marmar. Si aad u abuurto dheelitiran uma baahnid inaad cilmi baaris badan sameyso, laakiin waxaan hubnaa in dhallinyaradu aad iyo aad u jecel yihiin. fududaanta dharka.\nEl qaabka skater waxa uu had iyo jeer ku suntanaa qaabka uu u xidho surwaal bac ah, shaarar ballaadhan iyo mid dheerba, in kasta oo aanay u ekayn, haddana halkaas ayuu ka bilaabay. 70-meeyadii'. Habkan labiska ah ayaa sidoo kale lagu daray habka labiska ee magaalada iyo halka qaabka grunge iyo hipster ay sidoo kale la socdaan.\nEl style surfer Sidoo kale waa mid ka mid ah kuwa sida aadka ah u soo jiitay daadinta dharkeeda qaabaysan, waxay abuurtaa wax badan oo cusub iyo hufnaan wakhtiga labiska. Waxaan jecelnahay kuwa qallafsan, cambarka la iftiimiyay iyo habka Hawaay ee loo xidho dharka. Waa hab kale oo loo abuuro isbeddel, gaar ahaan magaalooyinka u dhow xeebta.\nHad iyo jeer waxay abuurtay isbeddel, tan iyo dharkeedu waxay ku habboon yihiin qaab nololeed deggan oo nasasho leh. Waxay soo bandhigtaa qurxinta aan caadiga ahayn, midabyo aan caadi ahayn, iyo ka soo jeeda qowmiyadda ama hippie. Way ku habboon tahay in la xidho maalin kasta, in kasta oo qaar badani door bidaan in ay ku daraan dibad-baxyada toddobaadka.\nFaahfaahinta labbiska oo leh qaab\nWaxaan falanqeyneynaa talooyinka yar yar ee kaa caawin doona inaad abuurto qaabkaaga shakhsi ahaaneed. Waa in falanqee jidhkaaga si aad u ogaato nooca dharka kugu habboon, talo ahaan way fiicantahay dooro dharka oo isku day shakhsi ahaan. Isku day inaad qorsheyso qaab u eg habkaaga iyo jilitaankaaga, ma noqon kartid mid wax ku ool ah oo aad jeceshahay bohemian-ka.\nKa fikir iibso dhar fudud, laakiin taasi waxay calaamad u tahay wax ka duwan, oo la isticmaali karo dhowr sano. Had iyo jeer waa inaad daryeeshaa dharkaaga iyo taasi uma eka mid aad u xidhan. Marka ay timaado in la isku daro dharka, waa in aad samayso doorasho leh dhadhan. Qalabka wax lagu dhejiyo waa wax badan, markaa waa inay ahaadaan kuwo aad u badan.\nWadada buuxda ee maqaalka: Ragga Stylish » Daryeelka shaqsiyeed » Sida loo labbisto qaabka


Daawo: Shirweyne looga arinsanaayo arimaha qaxootiga iyo xal-u heliddooda oo muqdisho ka furmay – Kismaayo24 News Agency\nDaawo: Shirweyne looga arinsanaayo arimaha qaxootiga iyo xal-u heliddooda oo muqdisho ka furmay\nby Tifaftiraha K24 28th August 2017 022\nMuqdisho, 28, Agoosto 2017……Ra’iisul Wasaare Ku-Xigeenka dalka Mudane Mahdi Maxamed Guuleed (Khadar) ayaa maanta furay Shirweynaha qaran ee xal-u-helidda Qaxootiga dalka dib ugu soo laabanaya iyo barakayaasha Soomaaliyeed. Waxana shirkani soo qaban qaabisay Wasaaradda Arrimaha Gudaha iyo Federaalka, gaar ahaan waaxda u qaabilsan Qaxootiga iyo Barakacayaasha qaranka.\nMudane Mahdi Maxamed Guuleed ayaa shirkani soconaya saddexda maalin ka sheegay hannaanka iyo qorshaha ballaaran ee uga yaalla Xukuumadda dib u dejinta dadka Soomaaliyeed ee colaadaha iyo abaaraha ka dhacaya dalka ay saameeyeen.\nRa’iisul Wasaare ku xigeenka ayaa u mahad-celiyey hay’adda Qaxootiga qaranka iyo hay’adaha caalamka ee ka qeyb qaadanaya badbaadinta qaxootiga Soomaaliyeed ee dibedda iyo gudaha dalka ku barakacay.\nSidoo kale Ra’iisul Wasaare ku-xigeenka ayaa yiri” Dawladda Soomaaliyeed waxay diyaar u tahay inay qabato wax walba ay kari karto oo dadka Soomaaliyeed ku heli karaan nolol ka wanaagsan midda ay hadda ku nool yihiin.\nKulankan ayaa waxaa ka qeyb galay Wasiirro ka tirsan Xukuumadda, masuuliyiin ka socda dawlad-gobolleeyada dalka ka jira iyo Hay’adda qaxootiga u qaabilsan Q/M ee UNHCR. Waxana dhammaadka shirkani ka soo bixi doona warmurtiyeed la xiriira sida loo wajahayo Qaxootiga iyo Barakacayaasha Soomaaliyeed.\nAkhriso: Wasaaradda Ganacsiga iyo Warshadaha soomalia oo gabi ahaanba soo afjartay jiritaanka rugta ganacsiga iyo warshadaha\nDaawo: Madaxweyne axmad madoobe oo guriga martida magaalada kismaayo kulan kula qaatay Danjire ku xigeenka Jarmalka ee Soomaaliya\nDAAWO: Madaxwaynihii hore Galmudug iyo Layaabka Galkacyo.\ngurey 2nd February 2018\nDaawo: Madaxweyne ku xigeenka puntland oo garoowe ku qaabilay wafdi ka socda dowladda….\nTifaftiraha K24 16th May 2017\nDhagayso oo Daawo Gen Darwiish oo ka hadlay arimo Xasaasi ah\nadmin 31st August 2016 31st August 2016


wasiir Archives - Ceelhuur Online\nHome > Posts Tagged wasiir\nJuly 4, 2018 July 4, 2018 admin718\nWafdi ka socda dowladda Qadar oo maanta soo gaaray Magaalada Muqdisho ayaa waxaa garoonka diyaaradaha Aadan Cadde ku soo dhaweeyey wasiirka Dekedaha Soomaaliya Maryan Aweys. Wafdiga maanta soo gaaray Muqdisho ayaa waxaa hogaaminayay madaxa Dekadaha Dawladda Qadar. Waxayna kulan la yeesheen Ra’iisul Wasaaraha Soomaaliya Mudane Xasan Cali Khayre iyagoona kawada hadlay horumarinta dekadaha Soomaaliya. Wasiirka […]\nJuly 1, 2018 admin684\nKhilaaf ka dhex Aloosan Gudoomiyaha G. Banaadir iyo Wasiirka Maaliyadda\nOctober 4, 2017 admin620\nWasiirka Maaliyadda Xukuumadda Soomaaliya C/raxmaan Ducaale Beyle ayaa la sheegay inuu is hor-taagay qorshaha Gobolka Banaadir loogu kordhinayo miisaaniyadda, gaar ahaan dakhliga uu ka helo Dekeda Muqdisho. Guddoomiyaha Gobolka Banaadir ahna Duqa Muqdisho Taabid Cabdi Maxamed ayaa bishii August ee sanadkan hor-geeyay Golaha Wasiirada warbixin ka hadleysa howlaha Gobolka iyo adeegyada lagama maarmaanka ah inuu […]\nOctober 22, 2016 admin6602 Comments on Wasiir iska casilay Xukuumadda maamulka Galmudug\n22/10/2016 JAMHURIYADDA FADARALKA SOMALIA Dowlad Gobaledka Soomaliyeed ee Galmudug U JEEDO Is casilid Ku Madaxweynaha Ku- Madaxweyne ku xigeenka Ku Godoonka Baarlamaanka Og Wasiirka Wasaaradda Anigoo ah Abdi Fatah mohamud Ahmed Wasiir ku xigeenka wasaradda Bay’adda Dhirta iyo Daaqa ee Dowladda Gobaledka Galmudug Waxaan halkaan ku cadatnayaa maanta oo ay ku beegan tahy 22/10 2016 […]\nSeptember 14, 2016 admin7107 Comments on Akhriso sababta wasiirka Maaliyadda Galmudug isku casilay.\nWasiirkii Maaliyadda Dowlada goboleedka Galmudug Mudane Cali Siciid Cumar ayaa maanta iska casilay xilkii wasaaradda maaliyadda Galmudug, Cali ayaa warqadda iscasilaaddiisa soo dhigay bartiisa facebookga, waxa uuna ku sababeeyey arimo gaar u ah isaga. Waa wasiirkii labaad iska casila xukuumadda Galmudug, waxaa 24 April 2016 iska casilay xilkii wasiirka Qorsheynta iyo xiriirka caalamiga Mudane Maxamed […]\nAugust 24, 2016 admin6252 Comments on Weerar xalay lagu qaaday guri uu daganaa wasiiru dowlaha Gaashandhigga


Dhageyso:AMISOM oo Dad Shacab ah ku dishay Magaalada Buula-mareer – Gedo Times\nDhageyso:AMISOM oo Dad Shacab ah ku dishay Magaalada Buula-mareer\n16th April 2016 admin Wararka Maanta 2\nWararka ka imaanaya Degmada Buula-mareer ee Gobolka Shabellaha Hoose ayaa sheegaya in Ciidamada AMISOM ay halkaa ku dileen Afar Ruux oo Shacab ah,kadib markii ay Rasaas ku fureen Gaari ay saarnaayeen Dadka Shacabka ah oo ahaa Suuzuki.\nAfarta Ruux ee Ciidamada AMISOM ay dilka u geysteen ayaa kala ahaa Labo Nin oo Ganacsato ah oo lagu kala Magacaabi jiray Daa’uud iyo Maxamuud Macalin iyo Islaan Waayeel ah iyo Gabar ay ayeeyo u tahay.\nQaar ka mid ah Dadka Ehelka la ah Afarta Ruux ee lagu dilay Magaalada Buula-mareer ee Gobolka Shabellaha Hoose ayaa sheegay in Gaari ay ka soo raaceen Buula-mareer oo Muqdisho ku soo jeeday lagala dagay islamarkaana halkaa lagu dilay.\nMagaalada Buula-mareer ayaa waxaa maanta ka soconaya Banaanbax looga soo horjeedo Ciidamada AMISOM ee Dadka Shacabka ah dilay,AMISOMNA wali kama hadlin.\nHayeeshe ma ahan Markii ugu horeysay oo Ciidamada AMISOM ay dilaan Dad Shacab ah,iyadoo Magaalada Marka iyo Degaanka Halgan ee Gobolada Shabellaha Hoose iyo Hiiraan ka kala tirsan ay ku dileen Dad Shacab ah Sanadkii hore 2015.\nDaawo: Munaasabad lagu Daahfurayay Idaacadda Markableey oo Degmada Baardheere lagu qabtay.


Dilal xalay siyaabo kala duwan uga dhacay magaalada Muqdisho – idalenews.com\nDilal xalay siyaabo kala duwan uga dhacay magaalada Muqdisho\nDilal kala duwan ayaa xalay ka dhacay magaalada Muqdisho, iyadoo meydadka dad aan la garan la soo dhigay xaafadaha, kuwaasoo gawaari laga tuuray markii la dilay.\nXalay fiidkii ayaa kooxo hubeysan waxay ay agagaarka xaafada Baar Ayaan ee degmada Yaaqshiid ku dileen nin la sheegay inuu ganacsade ahaa.\nNinkan ganacsadaha ayaa u geeriyooday dhowr xabadooda oo qaarka sare jirkiisa looga dhiftay, iyadoo ay baxsadeen kooxihii hubeysnaa.\nSidoo kale meydka wiil dhalinyaro ah ayaa saaka lagu arkay agagaarka Xaafada Coca-Cola ee degmada Yaaqshiid, dadka deegaanka ayaa sheegay in wiilkan uu ka xirnaa gacmaha iyo lugaha, rasaasna madaxa uga taalay.\nWararka ayaa intaa ku daraya in marka la soo dilay wiilkan gaari laga soo tuuray, waxaana saaka dadka deegaanka ay sheegeen in ay aqoonsan la’yihiin.\nSidoo kale nin dhalinyaro ah ayaa meydkiisa la soo dhigay Xaafada Barwaaqo ee degmada Dayniile, kaasoo isna lugaha iyo gacmaha ka xirnaa, rasaas ay wajiga kaga taal, iyadoo labo gaari oo rag hubeysan wateen ay soo dhigeen xalay saqdii dhexe.\nDilalkan xalay ka dhacay magaalada Muqdisho ayaa ku soo beegmaya, iyadoo labo maalmood ka hor Xaafada Suuq Bacaad lagu dilay labo ka mid ah saraakiisha Nabadsugida, kuwaasoo dilkooda ay sheegteen Al-Shabaab.\nIlaa 50-ruux oo u geeriyooday Alcohol ay ku sumoobeen dalka Libiya\nXukuumada Soomaaliya oo xal u raadineysa khilaafka siyaasadeed ee ka jira Galkacyo labadeeda dhinac


Waxay ka samaysan tahay maro xoog badan oo fiber fiber ah oo lagu dahaadhay xalka polyurethane. Pu wuxuu leeyahay iska caabin xirasho wanaagsan, iska caabin qabow, hawo tirinta hawada, iska caabinta gabowga, iska caabinta dabka oo wanaagsan, biyuhu iyo guryaha antistatic. Badeecada ayaa muddo dheer loo isticmaali jiray kuleylka dajinta dhuumaha, qiiqa iyo ka hortagga dabka ee meelaha dadweynaha, qurxinta dhismaha gudaha iyo bannaanka iyo meelaha kale ee looga baahan yahay kahortagga dabka.\nVermiculite waxaa lagu dahaadhay maro fiber dhalada si siman, iyo filim difaac ah ayaa laga sameeyay dusha sare ee dharka fiber galaaska, taas oo ka dhigaysa heerkulka shaqada inuu kor u kaco 800 ℃. Isla mar ahaantaana, marada fijarka muraayadda ahi waxay leeyihiin iska caabin dabka ka xoog badan iyo waxqabadka burburka iyo iska caabinta khilaafaadka, iyo waxqabadka farsamaynta farsamaynta ayaa wanaagsan.\nBustada alxanka korantada ee aan dabka lahayn waxaa inta badan laga sameeyaa fiber-ka aan dabka guban karin oo waxaa lagu farsameeyaa habka gaarka ah. Astaamaha ugu muhiimsan: guban karin, heerkul sarreeya u adkaysta (550 ~ 1100 ℃), qaab dhismeed is haysta, xanaaq la'aan, qaab jilicsan iyo mid adag, oo fududahay in la duubo walxaha dusha sare iyo qalabka aan sinnayn.\nTaxanaha bustaha aan dabka laynin badanaa waxaa laga sameeyaa fiber-ka dabka iyo dabka aan guban kareyn waxaana lagu farsameeyaa habka gaarka ah. Astaamaha ugu muhiimsan: guban karin, heerkul sarreeya u adkaysta (550 ~ 1100 ℃), qaab dhismeed is haysta, xanaaq la'aan, qaab jilicsan iyo mid adag, oo fududahay in la duubo walxaha dusha sare iyo qalabka aan sinnayn. Bustaha dabka ka ilaalin kara shayga meel ka fog goobta kuleylka iyo dhimbilaha, iyo gebi ahaanba ka hortagga ama go'doominta gubashada.


”Waan taageeraynaa wax kasta oo Israel la dagaallamaya!” – Iiraan oo bayaan yaab leh soo saartay & Israel oo ku eedeeysay inay Xaftar hubaynayso | Hadalsame Media\nHome Arrimaha Caalamka ”Waan taageeraynaa wax kasta oo Israel la dagaallamaya!” – Iiraan oo bayaan...\n”Waan taageeraynaa wax kasta oo Israel la dagaallamaya!” – Iiraan oo bayaan yaab leh soo saartay & Israel oo ku eedeeysay inay Xaftar hubaynayso\n(Tehraan) 23 Maajo 2020 – Iiraan ayaa sheegtay inay taageeri doonto cid kasta oo Israel la dirirsan, mar uu Hoggaanka Sare ee Ayatollah Ali Khamenei ka hadlayey Maalinta Qudus oo badiyaa taageero loogu muujiyo Falastiin.\n“Waxaan caawin doonnaa dal ama koox kasta oo Israel ka horjeedda lana dagaallamaysa Taliska Sahyuuniyadda, meel kasta oo ay dunida ka joogto,” ayuu Khamenei ku yiri fariin Ingiriisi lagu qoray oo lasoo dhigay Twitter.\nIiraan, oo ah dalka 1-aad ee Israel kula coltama Bariga Dhexe, ayaa aad u taageera dalka Suuriya iyo taliskiisa Bashar al Assad, kaasoo ay ku caawiyeen hiil iyo hooba.\nIsrael, oo aad isha ugu haysa Suuriya ayaa dhowr mar weerarro ku qaadday bartilmaameedyo ay dalkaa ka deggan yihiin maliishiyaad Shiico ah sida Xisbullaah iyo fariisimo ay la taliyeyaasheedu joogaan.\nIsrael ayaa iyaduna Iiraan ku eedeeysay inay hubaynayso Hoggaamiye-kooxeedka Khaliifa Xaftar ee dagaallada ka wada dalka Libya, kaasoo ay sheegeen inay Iiraan ku taageertay hub culus, caddaymahana ay hayaan.\nPrevious articleSucuudiga oo go’aan la yaab leh kasoo saaray waxa laga yeelayo Salaadda Ciidda!!\nNext articleMasar oo iskeed usoo debecday kana qayb geleysa kulanka Itoobiya & Suudaan (Arag sad-bursiga aan caadiga ahayn oo ay sanado badan ku biya cabaysey)


Home Wararka Dowladda Soomaaliya oo shaacisay tirada ciidamada ay u direyso Koofurta Suudaan.\nDowladda Soomaaliya oo shaacisay tirada ciidamada ay u direyso Koofurta Suudaan.\nDowladda Soomaaliya ayaa shaacisay tirada Askarta ay u dirayso dalka South Sudan, kuwaasoo qeyb ka noqonaya ciidamo ka socda dalalka gobolka Geeska Africa oo nabad ilaaliyaal ah.\nWasaaradda Gaashaandhigga Soomaaliya ayaa diyaarisay 99 Askari oo loo dirayo koofurta Sudan, si lamid ah dalka Jabuuti oo tiro intaasi la eg u diraya dalkan ugu da’da yar caalamka ee colaadda sokeeye ka socoto tan iyo 2013-kii.\nDalalka Kenya, Sudan iyo Uganda ayaa midkiiba diraya 499 Askari, waxayna ciidamadan waajibaadkooda shaqo noqon doonaa inay ilaaliyaan shacabka iyo hogaamiye-yaasha mucaaradka koofurta Sudan, kadib markii dhawaan heshiis nabadeed laga gaarey colaadda.\nMadaxweyne Farmaajo ayaa balan-qaadey in Soomaaliya ciidan u dirayso Koofurta Sudan, kadib markii uu qeyb ka noqday madaxdii IGAD ee goobjooga u ahaa saxiixa heshiiska Nabadda South Sudan bishii September ee sanadkan ka dhacay Addis Ababa.\nSoomaaliya ayaa waxay ku tiirsan tahay hadda ciidamada AMISOM, oo difaaca xarumaha dowladda iyo goobaha kale, iyadoo ciidamada qaranka aysan wali u diyaarsaneyn, awoodna u lahayn inay la wareegaan mas’uuliyadda amniga dalka.\nWaxaa hakad ku yimid markii Farmaajo la doortay howshii isku-dhafka ciidamada kala duwan ee maamul goboleedyada, iyadoo khilaafka siyaasadeed ee xilligan ka jira wadanka uu dhabar jab ku noqday qorshaha amniga Xukuumadda Soomaaliya.\nMW Farmaajo oo ballan qaaday in uu dalka kaga sifeynayo kooxda Shabaab muddo laba sano gudahood ah aya ballanqaadkaas wax ka hagaagay aanay jirin. Kooxda Shabaab ay awoodoodi kor u dhigay iyagoo ka geysta dilal iyo qaraxyo joogta ah magaalada Muqdisho. Waxa dadbani ay walaac ka qabaan xiriirka u dhexeeya madaxda hay’adda sirdoonka NISA iyo kooxda Shabaab, waxaana la aaminsan yahay in ay dowladda Farmaajo ay si dadban ula shaqeyso kooxda Shabaab.\nPrevious articleSomali Government readies peacekeeping troops for South Sudan mission\nNext articleMusuqmaasuqa iyo Maamul Xumada ka Jirta xafiiska wasiirka Maaliyadda oo Xadka Dhaaftay\nYaa ka danbeeyay dilkii afarta ruux ee lagu dilay Isgoyska Xaawo-taako...


TogaHerer: LUQADA INGIRIISIDA OO NOQOTAY LUAQADA KOOWAAD EE LAGAGA HADLO WAXNA LAGU BARTO WADAMADA MIDAWGA YURUB\nLUQADA INGIRIISIDA OO NOQOTAY LUAQADA KOOWAAD EE LAGAGA HADLO WAXNA LAGU BARTO WADAMADA MIDAWGA YURUB\nLuuqada Ingiriiska ayaa noqotay luqada 1-aad ee looga hadlo dalalka ku jira Midowga Yurub kadib marki ay bateen dhalinta iyo dadka ku hadla luqadan oo caan ka ah aduunyada oo dhan.\nTirakoob ay sameysay Shirikada “No U Oobzirfor” ayaa lagu ogaaday in luqada Ingiriiska ay haatan noqotay mida koowaad ee wax loogaga barto iskuulada dalalka ku jira ururka Midowga Yurub taasoo u muuqata in ay booska ka riixato luqadihi ku jiray booska koowaad xitaa luqada Hooyo.\nWarbixinta ayaa sheegeysa in dugsiyada sare ee dalalka Midowga Yurub laga dhigo luqada Ingiriiska gaar ahaan iyada oo kaga jirta darajada koowaad ee luuqada halka luqada labaadna ay ku jirto luqada Hooyo ee dal walbaa oo ku jiro Midowga Yurub,dadka sida aadka ugu hadla ayaa waxaa la sheegay in ay u dhaxeyso da’dooda 24 ilaa iyo 64-sano.\nDalalka Bulgaria, Poland dalalka la isku yidhaahdo Baltic States ,ayaa waxaa kasii lumaya luqada dalka Ruushka oo kaalinta koowaad kaga jirtay kadib markii ay booska ka riixatay luqada dalka Ingiriiska,cilmi baadhista ayaa qeexeysa in 35% ay ku hadlaan afka hooyo dalalka ku jira ururka Midowga Yurub.\nLuqada Ingiriiska oo si aad ah usoo caan baxday wixi ka danbeeyey marki Ingiriiska uu gumeysi ku qabsaday dalal badan oo caalamka ah qarnigi 20-aad ayaa sanadkaan u dabaal dagtay areygi Malyamaad kaasoo loogaga soo daray dalka Mareykanka.\nInkastoo ay khabiirada dhinaca luqadaha ay sheegeen in aysan macquul aheyn in la tiriyo luuqad maadaama ay badantahay ayaa hadana TV-ga laga leeyahay dalka Mareykanka ee CNN ayaa waxaa uu wariyey in luuqada Ingiriiska lagu soo kordhiyey eraygi Malyamaad oo noqday ereyga ( Obamania ).\nErerygaan ayaa soo baxay xilligii doorashooyinka dalka Mareykanka waxaana micnihiisu lagu sheegay in uu yahay dareen ama wax dareenka dadweynaha kiciya.\nDictionary-ga qadiimiga ah ee Oxford Dictionary ayaa ah qaamuuska ugu badan ee dalka Ingiriiska ugu keydka badan dhinaca ereyada,waxaana ku uruursan 600 oo kun oo eray.